text:
- Beranda
Berikut adalah informasi pemberangkatan armada Bus Bhinneka Sangkuriang Trayek Bandung – Indramayu PP yaitu :
- Bus kelas Non Patas dengan fasilitas AC dan Non AC
- Jadwal Keberangkatan Paling Pagi Dari Bandung Pukul 04.15
- Jadwal Keberangkatan Paling Pagi Dari Indramayu Pukul 02.30
- Rincian Pemberangkatan Dari Terminal Bandung : Pkl. 04.15, 05.20, 07.55
- Rincian Pemberangkatan Dari Terminal Indramayu : Pkl. 02.30, 02.50, 03.40, 04.15, 05.25, 05.55, 06.35
==
kembali ke: Trayek Bus Bhinneka Sangkuriang
=====
*Jadwal dapat berubah sewaktu-waktu
*Reservasi, pemesanan, dan pembelian tiket bus dapat dilakukan di kantor perwakilan, agen-agen, atau saat menaiki bus
*Pengembalian dan penukaran tiket dapat dilakukan sesuai dengan perjanjian dan peraturan yang telah ditetapkan oleh perusahaan otobus
*Untuk lebih jelas hubungi petugas di kantor perwakilan atau agen-agen bus terdekat
Incoming search terms for the article:
jadwal bus bhineka indramayu bandung (140)bus bhinneka bandung indramayu (48)https://teamtouring net/jadwal/bus/bhinneka-sangkuriang/trayek/bandung-indramayu-pp/ (36)jadwal bus primadona bandung indramayu (31)jadwal bus bhineka bandung indramayu (26)jadwal bus bandung indramayu (24)jadwal bus bandung indramayu via subang (21)jadwal keberangkatan bus bhineka bandung indramayu (13)bis bandung indramayu (12)jadwal bhineka bandung indramayu (12)bus bhineka indramayu bandung (7)bus bhineka bandung indramayu (6)bus bandung indramayu via subang (5)bhineka indramayu bandung (5)bandung - indramayu pp (5)jadwal bhinneka bandung indramayu (4)jadwal bis bandung indramayu (3)bis jurusan bandung indramayu (3)bus indramayu bandung via subang (3)jalur bus bandung indramayu (3)jadwal bus indramayu bandung (3)rute bus damri bandung indramayu (2)rute Bus Bhineka Bandung-indramayu (2)mobil indramayu bandung (2)jadwal keberangkatan bus bandung indramayu (2)mobil po primadona indramayu bandung (2)nomor telepon bis indramayu bandung (2)ongkos bis bandung indramayu (2)ongkos bis indramayu ke bandung (2)nomor bhineka bandung indramayu (2)jadwal bue bhineka Ac bandung-indramayu (2)no hp bus bhineka indramayu bandung (2)jadwal bis bhineka indramayu bandung (2)jadwal bis bhieka indramayu bandung (2)rute damri indramayu bandung (2)bus jurusan bandung indramayu (2)bus indramayu ke bandung via subang (2)bis indramayu bandung (2)rute bis bandung indramayu (2)bis malam ke indramayu dari bandung (2)jadwal keberangkatan bus bhineka indramayu bandung (2)jadwal mobil bandung indramayu bhineka (2)jadwal mobil bandung indramayu (2)bis dari bandung ke indramayu (2)bhineka Bus indramayu bandung (2)travel indramayu bandung via subang (2)travel mobil indramayu-bandung (2)mobil bhineka jurusan indramayu subang (2)trayek mobil indramayu-bandung (2)Bus indramayu bandung (2)jam operasi bus bandung indramayu (1)nomor hp bus po bhineka bandung indramayu (1)jam kebrangkatan bineka bandung indramayu (1)nomor hp bus po bhineka bandung (1)jam berapa bus indramayu bandung ke termjnal subang (1)jalur bis bandung indramayu (1)jalur indramayu bhinneka sangkuriang (1)no hp bus bhineka bandung indramayu (1)mobil Bis Bineka Indramayu bandung (1)mobil bus bhineka indramayu bandung (1)mobil bis bhineka (1)kendaraan umum dari bandung ke indramayu (1)mobil bhineka bandung indramayu jam berapa (1)jurusan bus indramayu bandung (1)mobil jurusan indramayu-bandung (1)mobil pasundan indramayu (1)mobil primadona indramayu bandung (1)mobis bis bandung indramayu bhineka (1)jm berapa bis bandung indramayu (1)jadwal terminal indramayu (1)
*update per Oktober 2015
*Informasi Tiket Liburan Natal 2015 dan Tahun Baru 2016*
*Informasi Tiket Liburan Sekolah 2015*
*Informasi Tiket Mudik Lebaran dan Hari Raya 2015*
*Informasi Angkutan Tambahan Kereta Api dan Bus Mudik Lebaran dan Hari Raya 2015*
*Informasi kenaikan tarif angkutan akibat kenaikan harga BBM silakan hubungi penyedia jasa angkutan masing-masing*


c: text/html

text:
herey bodor
Ulah Kagok Nyaah
Didi: "Ceuk kuring mah mun mitoha teh ulah kagok nyaah, nya?" Dede: "Kumaha tea?" Didi: "Heueuh, pan kuring teh dibere anakna. Mun mere teh ulah anakna wungkul ... Sakalian jeung imahna, kebonna oge biayaan keur dahar sapopoena. Atuh kahayang teh deuih incuna jajanan unggal poe!" Dede: "Punten, nun. Ari sia eling?!" (Tetty Erhas - Bandung)
Ubar Sars
Evi: "Numutkeun panalungtikan, ayeuna geus aya ubar nu mujarab pikeun ngungkulan panyakit SARS." Wiwi: "Naon ngaran ubarna?" Evi: "Jukut." Wiwi: "Naha make jukut?" Evi: "Buktina, can aya kacaritakeun embe nu asup ka rumah sakit lantaran katarajang panyakit SARS."
Rumus
Dosen: "Ari saderek mecahkeun soal-soal matematika basa ujian, ngagunakeun rumus naon atuh? Nanya soteh pedah we dina lembar jawaban gaduh saderek mah eusina beda ti nu sejen." Mahasiswa: "Eksperimen, Pa. Abdi ngagunakeun rumus ... togel." Dosen: "Beu, ari tukang judi sok aya-aya bae!"
Ngagakgak
Keur ngagakgak seuri, bus teh laleur asup kana sungut. Puguh we kuring jadi gagalapakan bari calawak. Teu kungsi samenit laleur kaluar deui, tapi jadi dua. Sihoreng laleur nu cikeneh asup teh nulungan sobatna nu leuwih ti heula asup kana sungut kuring.
Paingan
Nana: "Naon sababna euy, Si Odi ditewak pulisi?"
Ajat: "Ah, teu pira, mantuan ngagotong kulkas nu Pa RT."
Nana: "Hor, naha make ditewak?"
Ajat: "Enya da nu dibantuanana bangsat!"
Nana: "Paingan atuh ..."
Numawi
Dina beus kota jurusan Cibiru-Kebonkalapa, hiji ibu-ibu nyarita ka Jang Kosim anu diuk gigireunana.
Ibu-ibu: "Aduh, Ibu mah Cep, taun ayeuna mani lieur, anu hiji asup ka SMP, anu hiji ka SMU!"
Jang Kosim: "Nya, wayahna bae Ibu, urang kedah sing sabar."
Ibu-ibu: "Ari Encep sabaraha hiji putra teh?"
Jang Kosim: "Numawi ... abdi mah bujangan keneh Bu."
Tiis
Oneng: "Na ... jeruk teh tiis-tiis teuing!"
Imas: "Meunang meuli iraha kitu?"
Oneng: "Kamari meulina mah, ngan diteundeun dina kulkas!"
Imas: "Nya heueuh atuh ari diteundeun dina kulkas mah tiis."
Oneng: "Aeh heueuh nya."
Teu Diitung
Suta: "Menta duit sarebu lima ratus!"
Naya: "Keur naon?"
Suta: "Nebus KTP."
Naya: "Naha?"
Suta: "Kamari, ceuk silaing, dahar di rumah makan nu anyar dibuka tea sanguna mah tara diitung. Naha geuning angger sanguna oge kudu dibayar. Tungtungna KTP we ditinggalkeun, keur boreh."
Naya: "Uing mah ngomong soteh ... sanguna teu diitung, lain teu dibayar!"
Suta: "Heueuh nya."
Ganda
Akang: "Kenging Akang naros?"
Eneng: "Kantenan."
Akang: "Ari Eneng teh nyalira keneh?"
Eneng: "Tos ganda ayeuna mah."
Akang: "Ganda ... campuran atawa putra-putri?"
Eneng: "Ganda kembang abdi mah."
Wesel
Hiji mojang mere surat ka pamuda anu bogoheun ka manehna, tapi wanina teh ngan ngaheureuyan wae. Kieu unina:
Lamun bogoh ngomong langsung, lamun era nyuratan. Tapi lamun ngaweselan leuwih ditarima.
Karaoke
Oded: "Barisa ngabarohongna teh ..."
Oyod: "Saha, Ded?"
Oded: "Eta, tempat-tempat karaokean."
Oyod: "Na kumaha kitu?"
Oded: "Cenah bisa karaoke sagala rupa, tapi geuning euweuh karaoke wayang!"
Oyod: "Maneh nu teu hideng atuh eta mah!"
Salah Sorangan
Safari: "Ayeuna mah beuki jarang budak sakola nu tuluy kuliah teh. Komo nu kuliah datang ka jadi sarjana mah."
Pupung: "Sigana, pedah ayeuna loba ... sarjana nganggur."
Safari: "Salah sorangan sarjana nganggur mah."
Pupung: "Salah sorangan kumaha?"
Safari: "Kieu geura. Sabab alesan manehna hayang kuliah teh ... tamba nganggur! Nya puguh, barang tamat jadi sarjana teh ... nganggur deui. Balik deui ka asalna!"
Di Hijir Ismail
Hayang sholat di Hijir Ismail, teu pareng ku pinuh-pinuh wae. Harita mah katingali kosong dua urangeun. Teu hararese sup waeh. Cong sholat sunnat dua rokaat. Sapanjang sholat, bulu punduk teh bet tingkaruniang. Aya naon, nya ...?
Rengse sholat, ret ka tukang. Gebeg ... Tukangeun, mayit mani ngabarugigag. Paingan atuh bujur teh mani asa aya nu nyomotan wae. Dasar, borangan teh hayoh dibekel ka tanah suci.
Korma
Diitung, aya duapuluh hiji macem korma di Arab teh. Aya korma nu sakilona tujuhratus rebu. Kuring meuli sakilo, bawaeun ka lembur.
Di lembur, siki korma nu mahal teh ku kuring dipelak. Tina sakitu puluh, sasiki nu jadi. Ayeuna geus sataun, tangkal korma jangkungna geus sapuluh senti.
Kuring gede hate bakal jadi jalma beunghar. Jaga, jaganing jaga bakal boga untung tina dagang korma nu dipelak ayeuna. Mangkaning sakilona tujuhratus rebu. Tong sirik, nya?
Mabok
"Ku naon teu milu piknik?"
"Ah, sok mabok dina beusna."
"Ari sok mabok mah, mawa keresek geura."
"Ah, basa eta ge mawa keresek sapuluh, angger we mabok!"
"Beu!"
Endah Kolot
Bi Endah keur ngajanteng sisi jalan nungguan beus. Lar aya angkot, kenekna gogorowokan, "Endah-Kolot ... Endah-Kolot!" cenah. Maksudna mah Bale Endah - Dayeuhkolot, "Bu, Kolot?" ceuk kenek deui bari nunjuk ka Bi Endah.
"Nyao siah, dasar kenek weureu!" ceuk Bi Endah bari ngacungkeun peureupna.
Kakara
"Halow, sareng saha ieu?"
"Ari ieu sareng saha?"
"Har, naha bet malik naros?"
"Puguh ieu teh nyobian telepon anyar, jadi sapencet-pencetna."
"Ih, dasar!"
Tutup Buku
Maleman Nisfu Syaban di masjid Al Imam.
"Ayeuna teh minangka tutup buku mun koperasi mah," ceuk Wa Didin.
"Nu urang mah sigana tekor bukuna teh," Mang Engkun mairan.
"Ku naon kitu?"
"Enya. Simpenan wajibna belang betong. Simpenan sukarela saeutik pisan. Ari hutang mah loba, da loba pamenta tea."
"Matak peuting ieu kudu ngadu'a, sugan we aya ... pemutihan."
Operasi Plastik
Si Emod keur ngelem ember plastik nu beulah. Lar Bi Emoh ngaliwat.
"Keur naon, Mod, mani husyu?" tanyana.
"Operasi plastik!" tembal Emod, sumanget.
Gede Bohong
Didin: "Sato naon nu gede bohong?"
Dadang: "Sato naon?"
Didin: "Sato hayam."
Dadang: "Na kumaha?"
Didin: "Geus puguh endog teh buleud lonjong, bebeja ka batur mah apan kotak-kotak-kotak!"
Dadang: "Heueuh, nya ..."
Gede Hate
Amin: "Naon pangna anjeun gede hate, yen cita-cita anjeun bakal kahontal?"
Uman: "Ah, najan teu gede hate ge pangrasa kuring, cita-cita kuring tangtu kahontal."
Amin: "Na naon cita-citana?"
Uman: "Hayang jadi ... rahayat leutik!"
Ngalindur
Abah: "Rek ka mana mawa pacul, Kabayan?"
Kabayan: "Rek sare di saung kebon, Bah."
Abah: "Geuning mawa pacul?"
Kabayan: "Sugan we abdi ngalindur. Kamari ge abdi ngimpi macul kebon, hanjakal teu nyandak pacul!"
Abah: "Na ari minantu aing!"
Komputer
Utad: "Jaman modern, nulis naskah masih make mesin tik, kuno!"
Ated: "Barabe, dua kali gawe!"
Utad: "Naha kitu?!"
Ated: "Make komputer mah lila, nulis heula kakara diprint!"
Utad: "Ari mesin tik?"
Ated: "Mun urang nulis, langsung ngeprint!"
Utad: "Bener oge nya!"
SUPIR NEGONG
Pulisi: "Nyaho teu, naon hartina letter S?"
Supir: "Terang Pa, teu kenging liren di dieu!"
Pulisi: "Heueuh naha atuh kalah eureun?"
Supir: "Nu mawi Pa, angkot ieu mah teu tiasaeun maca. Ku abdi sina maju ge kalah mugen. Saurna mah lebar ku panumpang - nu rupina sami deuih buta hurup - kanggo nambih-nambih setoran."
Pulisi: "Lah loba alesan ka dieukeun SIM!"
Supir: "Sim abdi? Mangga sim abdi mah. Upami Surat Ijin Mengemudi kakantun!"
KOMPUTER
Enya kahayang jelema mah moal aya tungtungna. Kuring ge ngalaman sorangan. Baheula hayang-hayangan boga komputer, ambeh lamun ngarang gampang. Tinggal diketik, teu sieun salah da gampang ngolahna. Teu siga ku mesin tik, mun salah teh ditip-ex. Sabot nungguan tip-ex garing teh ... ideuna leungit deui! Sering pisan kajadian siga kitu teh.
Ayeuna geus boga komputer, angger we bararingung. Teu bisa jongjon mun ngarang. Naha? Inget bae kana ... cicilan hutangna, da duitna meunang nginjeum basa meuli komputer teh. Inget bae kana ... listrik, da tangtu mayar listrik nambahan. Inget bae kana ... honor karangan nu sok telat datang. Jadi kudu kumaha?
LANGLAYANGAN
Si Agan budak Pa Nana ngadat menta dipangmeulikeun langlayangan. Pa Nana teu loba omong da keur ngobrol jeung Pa Trisna, song wae budakna dibere duit.
Teu sabaraha lila Si Agan datang deui bari ceurik.
Pa Nana: "Naha make ceurik, pan geus dibere keur meuli langlayangan?"
Si Agan: "Langlayanganana teu daek ngapung, euweuh angin!"
Pa Nana: "Montong leweh siah! Jung meuli anginna ka dituh ka Bang Amir tukang tambal ban!" (bari ngasongkeun duit receh).
Si Agan jeung Pa Trisna arolohok.
TEU BISA MASAK
Sanggeus dirapalan jeung geus disahkeun ku na'ib, balik ti masjid panganten awewe ngaku terus terang, "Ulah kaget nya Kang, abdi teh teu tiasa masak," cenah.
Salakina ngajawab: "Teu nanaon Nyai, sabab gajih Akang oge henteu cukup keur meuli pasakeunana."
UDUD
Aki Alwasim keur ngageret nimba bari udud roko keretek nu anyar diseungeut.
Incu: "Aki, tong nimba bari udud, bisi murag!"
Aki: "Moaaal ...!" (bareng jeung ngeclikna udud tina biwir Aki, ragrag ka sumur).
Incu: "Tuh nyaaa, ceuk uing ge!" (bari ngacir).
Aki: "Gara-gara sia ...!"
PEPERANGAN
Nini: "Keur arulin naon barudak?"
Andi: "Peperangan, Ni. Abdi janten komandan Amerikana. Edo, Eon, Edi jeung Eko janten prajuritna."
Nini: "Ari nu tiluan deui, jadi naon?"
Andi: "Entat, Entit, Entut mah janten prajurit pasukan ti Inggris."
Nini: "Oooh. Ari Si Topan jadi naon tah? Geuning ditenjo-tenjo teh bet nyempod bae di juru?"
Topan: "Abdi mah janten ... Sadam Husen-na."
Nini: "Na, Sadam Husen teh ... olol leho?"
Topan: "Api-api kumisna kituh, Ni!"
NAHA?
Toto: "Naha nya euy, tangkal kalapa nu kuring mah buahna tara aya nu kolot?"
Bubun: "Dihakanan bajing?"
Toto: "Ah, tara. Ngan duweganana sok dipupu!"
Bubun: "Nepi ka kiamat ge moal aya nu kolot, ari duweganana dipupu mah, seblu!"
NGALAMAR
Calon Mitoha: "Ari Ujang leres minggu payun bade ngalamar ka Si Nyai anak Bapa?"
Calon Minantu: "Atuh kantenan, Pa."
Calon Mitoha: "Nya ari kitu mah sae, ngan kade poho sarat-saratna kedah lengkep. Sapertos KTP, SIM, STNK, akte kelahiran, katerangan ti dokter, riwayat hidup, surat kelakuan baik ti pulisi, sareng eta we ... munding dua, duit genep puluh juta!"
Calon Minantu (tuluy nyingkah): "Geranatna mah tilu ge cekap nya, Pa?"
KARUNYA
Utad: "Kuring mah ngarasa karunya jeung sedih!"
Ated: "Na ku naon, kitu?"
Utad: "Beuheungna ditalian ku rante gede, terus dibebetot tepi ka nonggeng, emh sedih!"
Ated: "Heueuh, naon atuh?"
Utad: "Can puas tepi ka nonggeng, dibebedol deui tepi ka ragrag ka handap nu tungtungna ancur paburantak!"
Ated: "Sok bejakeun, na naon atuh?"
Utad: "Eta patung Saddam Husein, nu diancurkeun ku pasukan gabungan Amerika jeung Inggris."
Ated: "Sugan teh dulur maneh kamusibahan!"
KABITA
Encun: "Ku naon ari maneh, unggal lalajo telepisi dewek sok bari kumetap wae?"
Adut: "Kabita euy ... hayang ngajual!"
Encun: "Si, dasar tukang loak. Balik kaituh! Kuriak tipi dewek dipaling. Mangkaning meunang ngiridit, can lunas!"
TUKANG SUMUR BOR
Salaki: "Asa beuki ripuh bae usaha teh. Keur mah kurang pagawean, katurug-turug asa beuki rea bae saingan teh."
Pamajikan: "Na kumaha kitu, Kang?"
Salaki: "Dasar kurang gaul. Puguh ieuh, batur mah keur guyur, majar aya anu sok ngebor anyar jeung hade deuih, malahan mah pada nunggu-nunggu."
Pamajikan: "Eh ari Akang, eta mah lain tukang ngebor sumur siga Akang atuh. Tapi Inul Daratista si ratu ngebor tea, nu sok aya dina tv. Bisa ka sorangan teu gaul, bari manehna!"
Salaki: "Ke, ke ... na ari Si Inul usaha kana ngebor naon kituh?"
Pamajikan: "Menggeus ah, tanyakeun ka ditu ku sorangan!"
SARATNA NGOJEG
Momon: "Sigana ngeunah, mun ngajaran jadi tukang ojeg."
Yudi: "Geus cumpon acan sarat-saratna?"
Momon: "Saratna naon bae kitu?"
Yudi: "Sarat katilu, kudu boga SIM. Sarat nu kadua kudu tahan angin."
Momon: "Ari sarat nu kahiji naon kitu?"
Yudi: "Sarat nu kahiji mah kudu ... miskin! Mun beunghar mah poma ulah daek jadi tukang ojeg, mendingan jadi pemborong bae!"
INUL
Utad: "Ku naon pamajikan maneh kukulutus bae, Ted?"
Ated: "Parebut tv jeung dewek!"
Utad: "Ari kitu?"
Ated: "Pamajikan hayang lalajo Telenovela, ari dewek kagok keur lalajo Inul."
Utad: "Terus, sora naon nu ngagolombrang?"
Ated: "Seeng tibeubeut, kasenggol ku bujur Inul!"
Utad ukur seuri koneng, ngartieun.
HAYAM KUAT
Hayam bikang nyileungleuman endog sapuluh siki. Manehna meunang beja, lamun hayang kuat nyileungleum, kudu daek ngaloklok endog sapoe dua kali. Ku manehna diturut.
Beak poe ka lima, sanggeus endogna beak, manehna meunang beja, hayang kuat pisan mah ngadahar endog teh kudu campur madu. Ahirna manehna beger deui! Iraha nyileungleumna, nya?
ASUP ANGIN
Adut: "Ilaing ku naon, Men?"
Emen: "Teu ngeunah awak, euy. Sirah rieut, awak muriang. Jigana mah asup angin."
Adut: "Oh, dikerokan atuh asup angin mah, ngarah tereh cageur."
Emen: "Dikerokan mah geus dua kali, tapi angger awak asa tariris, muriang."
Adut: "Ari kitu, make naon ngerok tonggongna?"
Emen: "Nya make duit benggol!"
Adut: "Eueuh ... paingan atuh ari kitu mah. Kuduna mah ngerokna make duit lambaran lima puluh rebuan anyar. Moal gagal, pasti gancang cageur geura!"
Emen: "Kutan ...?"
RAHAYAT LEUTIK
"Para pajabat, unggal pidato teh ngajak ka urang sangkan menyatu," ceuk Dodot.
"Memang kudu kitu," ceuk Oyot.
"Lieur nu puguh mah ... Menyatu ... menyatu ... Mana dahareunana?"
Oyot melong bari ngahuleng.
UPRAT-APRET
Di Sakola Taman Kanak Kanak, Ibu Guru keur ngawurukan murid-muridna.
"Anak-anak kalau makan di rumah jangan selalu disuapin oleh orang tua, tapi harus bisa makan sendiri, ya!"
Salah saurang murid nu rada wanteran ngacungkeun leungeun.
"Ada apa, Nak?"
"Tapi Bu, kata Mamah kalau makan sendiri teh suka uprat-apret."
SPION
Si Ali anteng ngoprek motor nu mogok, keur kitu jol Si Oray.
"Keur naon Li siga nu sibuk?"
"Ieu Ray motor mogok teuing naonana!" ceuk Si Ali.
"Ke ... ke ... ke ... sigana bengsinna teu naek ieu mah!" Si Oray mairan.
"Naek kana naon?" ceuk Si Ali bari kerung.
"Enya naek kana spion!" tembal Si Oray bari ngaleos.
"Euh ... jurig teh hanas dibandungan," Si Ali kukulutus.
OVER DOSIS
Bapa: "Si Ujang ka mana?"
Ema: "Aduh Bapa, tulungan. Si Ujang teh over dosis. Tuh di kamar teu usik-usik!"
Bapa: "Hah, na ngadahar naon?"
Ema: "Dahar sangu loba teuing."
Bapa: "Lain over dosis nu kitu mah atuh ... kamerekaan. Dasar budak gembul!"
PANGALAMAN NGAJAR
"Kumaha pangalaman basa mimiti ngajar basa Inggris teh?" Pupung nanya.
"Ti mimiti oge, murid-murid teh geus bisa seuri. Basa kadua kali ngajar ge, sarua bisa seuri ku dewek teh," cekeng teh.
"Wah, hebat atuh."
"Hebat naonana? Basa mimiti pisan mah lain seuri pedah kuring pinter ngajar, tapi ... nyeungseurikeun kuring nu luut-leet kesang, ngeleper, sora nyoroscos gancang teuing ..."
LEBE
Ki Lebe: "Poe tadi mah tugas teh mani cape pisan. Atuda ngawinkeun limabelas pasangan, bari dumukna di lembur nu beda. Aeh, ngawinkeun genepbelas pasangan ketang!"
Mang Haji: "Cenah nyarios nu ngawitan tujuhbelas pasangan! Kumaha ari Ki Lebe?"
Ki Lebe (ngaharewos): "Pasangan nu ka tujuhbelas mah ... Uing kawin deui. Peuting ieu rek bulan madu."
Mang Haji: "Nyaan? Kacipta capena!"
KACA SPION
Momon: "Ku naon gegetret wae maneh teh, jiga nu bingung?"
Dudung: "Kaca spion mobil Pa Suta aya nu maling. Haduuuh ..."
Momon: "Nu kaleungitan batur, naha maneh nu bingungna?"
Dudung: "Eeeh ... dengekeun geura. Kaca spion mobil Pa Suta teh paranti dewek ngeunteung mun apel ka pembantuna!"
Momon: "Teuing atuh ari kitu mah!"
Deddy Mulyadi - Bangbayang
KERJA BAKTI
Dodo: "Minggu isuk kerja bakti."
Edoy: "Apan enggeus kerja bakti di Rw mah minggu kamari. Meresihan saluran air, lin?"
Dodo: "Enya. Tah minggu isuk mah meresihan wc."
Edoy: "Ey, di mana?"
Dodo: "Wc di imah kuring!"
Edoy: "Pek we ku sorangan!"
SEKSI
Daro: "Tenjo euy, aya awewe seksi ngaliwat!"
Didi: "Awewe seksi nanahaon, bitisna ge jiga tukang beca!"
Daro: "Maksud kuring ge awewe seksi keamanan!"
Didi: "Tah, teuing mun kitu mah!"
ASIN
Guru: "Cik, sato naon nu sok ngendog?" Toto: "Hayam." Titi: "Meri." Tata: "Asin." Guru: "Asin ...? Sato asin?" Tata: "Muhun. Geuning aya endog hayam, aya endog meri, aya oge endog asin!" Guru gogodeg bari mesem.
KAHURUAN
"Naon nu nyababkeun kahuruan?" tanya wartawan.
"Penyebabna keur ditalungtik," jawab pulisi.
"Penyebab kahuruan mah teu kudu ditalungtik sagala. sabab geus pasti ... seuneu!" Noni nyeletuk.
SARS
Nano: "Ni, ari mimitina SARS teh kumaha, mani dipikasieun ku balarea geuning?"
Neni: "Budak SD oge nyarahoeun atuh mimitina SARS mah!"
Nano: "Kumaha?"
Neni: "Mimitina SARS mah nya eta ... S!"
Nano: "Bedul teh!"
DOKTER
Aan: "Dokter nu sok mariksa anak, disebut dokter ...?"
Iin: "Dokter anak."
Aan: "DOkter nu mariksa kandungan disebut dokter ...?"
Iin: "Dokter kandungan."
Aan: "Dokter nu mariksa jalma gelo ..."
Iin: "Dokter gelo!"
BOBOGOHAN
Nyai: "Cik sing jujur, Kang. Kabogoh Akang teh abdi atawa awewe nu itu?"
Akang: "Sumpah, kabogoh Akang mah Nyai."
Nyai: "Ari awewe nu itu?"
Akang: "Eta mah ... pamajikan Akang!"
Nyai ngalenggerek.
HITUNG DAGANG
Wartawan: "Basa judi Togel bade diberantas, naha Bapa sabage pangusaha obat-obatan teu satuju kalayan ngajukeun surat protes sagala?"
Pangusaha obat: "Piraku saderek teu apal. Apan ari nu ngodeu teh sok lalieur mastakana. Ari nu lieur tea sok tuluy meser obat lieur, lin? Cobi, upami Togelna diberantas, otomatis nu jalangar baris ngurangan, alatan teu ngarodeu tea. Pon kitu deui, nu meser obat lieur baris ngurangan. Ka dituna mah ... pangusaha obat lieur moal henteu baris bangkrut!"
Wartawan: "Kahartos atuh ari kitu mah."
KA BULA KA BALE
Adun: "Don, cing naon hartina dina babasan kabula kabale?"
Odon: "Mun teu salah eta teh pihartieunana misalna dina hal pagawean anu hade anu goreng osok dipilampah bae."
Adun: "Pinter, maneh mah euy. Paingan atuh di dinya mah ibadah dipaju atuh kana kalakuan anu dilarang ku agama oge dipigawe."
Odon: "Kumaha uing we atuh euy."
Politikus
Pa Dede bangun reueus nembongkeun incuna nu orok keneh. "Wah, Pa. Ditingal tina sorot panon mah pigagaheun, aya bakat janten jendral geura," Pa Momo muji. "Pananganana mani parigel kitu, sigana mah kana bisnismen nu kieu mah," Pa Yoyo mairan. "Salah kabehanana ge," tembal Pa Dede. "Tingal geura, najan geus ngompol ge angger we sura-seuri teu euleum-euleum, nu kieu mah, jagana teh bakal jadi ... politikus!" Nu ngadenge sareuri.
PUTRA JENDRAL
Jang Isud wawanohan jeung hiji lalaki, basa manehna keur kukulintingan di kota.
Isud: "Dupi linggih teh di mana?"
Joni: "Abdi di Jalan Pahlawan."
Isud: "Oh, putrana Jendral panginten nya."
Joni: "Ke, naha?"
Isud: "Apan pahlawan."
Joni: "Kumaha dinya bae..."
Persib
Hayam: "Cing Ung, kunaon eleh wae Persib teh?"
Maung: "Nya heueuh...! bulu aing dijual ka bule!. Kawalat siah!"
Hayam: "Ari kitu?"
Maung: "Aing jadi kieu!?....paehan sakalian atuh!"
Beurit: "Eudeuh-eudeuh...."
TUGAS
Adun: "Don, tugas uing tepi ka ayeuna teh geus tilu puluh opat taun lilana. Ku kituna uing mah rek istirahat we lah!"
Odon: "Meureun, meunang pangsiun nya ari pangalamanana geus puluh-puluh taun kitu mah."
Adun (bari nyerengeh): "Nyeta, hanjakalna teh teu meunang pangsiun euy ... da ... pangalaman tilu puluh opat taun soteh ngurus anak pamajikan. Tah anu pangpandeurina teh ... ngawinkeun anak anu bungsu tea. Beres we."
Odon: "Si, sugan teh pangalaman digawe, siah."
BLEK
Kabayan: "Bener, nya, basa Inggris jeung basa Sunda, mani lalawanan pisan."
Nolednad: "Lalawanan kumaha?"
Ć Kabayan: "Kecapna sarua tapi hartina mani beda pisan."
Nolednad: "Kecap naon?"
Kabayan: "Kecap 'blek'."
Nolednad: "Hartina?"
Kabayan: "Dina basa Inggris mah blek teh hartina hideung."
Nolednad: "Ari dina basa Sunda?"
Kabayan: "Dina basa Sunda mah blek teh hartina ... bodas."
Nolednad: "Ceuk saha blek hartina bodas?"
Kabayan: "Ceuk bukti! Buktina, unggal uing ka warung meuli kurupuk blek, unggal dibere kurupuk bodas. Jadi jelas, ari blek teh hartina bodas!"
HIKMAH
Uduy: "Geuning jaman moneter teh gede hikmahna. Loba bakat terpendam anu kagali."
Abun: "Contona?"
Uduy: "Anak kuring contona. Bakatna kagali ... bisa nyanyi di parapatan jalan raya."
Irvan Gemilang
GELO
Anak Pejabat: "Pih, ari nu disebat jalmi normal teh nu kumaha?"
Pejabat: "Nu bisa ngabedakeun mana nu bener mana nu salah."
Anak Pejabat: "Ari kitu mah Papih teh gelo atuh nya?"
Pejabat: "Naha?"
Anak Pejabat: "Da lamun Papih normal mah moal korupsi!"
Pejabat (ngagerentes): "Enya kitu aing teh teu normal ...?"
Ngarah Jangkung
Neneng: "Lamun hayang jangkung kudu kumaha, nya?" Herlina: "Cobaan we ngurab iwung." Neneng: "Pernah eta oge nyobaan, tapi asa angger wae." Herlina: "Euh, mun kitu mah geus teu mempan sigana." Neneng: "Jadi kudu kumaha?" Herlina: "Ayeuna mah, cobaan we ngurab pager, ari iwung geus teu metu mah!" Neneng: "Maneh mah, hanas rek diamalkeun."
Bogoh Ka Vespa
Jaman ayeuna mah loba 'cekom' alias 'cewek komersil'. Teuing saha nu ngamimitian mere istilah kitu. Tapi teu salah-salah teuing.
Harita keur di rental komputer. Kurunyung Si Encep datang naek vespa. Tuluy ka jero. Teu pati lila, jam kursus komputer anggeus, barudak awewe nu kursus kalaluar. ABG keneh, kakara SMU kelas dua.
Kuring keur ngobrol jeung Si Encep di luar. Barudak awewe langsung tinglalieuk kana ... vespa antik Si Encep.
"Vespa saha eta, A?" Neneng nanya ka kuring.
"Ieu teh, nu A Encep," kuring nuduhkeun.
"Ku naon kitu, Neng?" Si Encep ngaheureuyan. "Bogoh ka vespa abdi? Sok wae ... tumpakan!"
Si Neneng langsung jamedud.

robotstxt: allowed

filter: keep


text:
ala sunda 2
Jam Karet
"Ari jam bicara teh naon, euy?"
"Jam bicara?"
"Enya. Geuning dina plang dokter sok aya tulisan ... jam bicara ..."
"Euh, atuh eta mah hartina teh jam karet."
"Jam karet kumaha?"
"Sok we, di mana-mana oge lamun dina plang ditulis jam bicara: 16.00 - 20.00, hartina dokter teh ngamimitian praktekna jam 18.00 atawa paling cepet jam 17.00,"
"Har, kapan ari jam 16.00 teh hartina jam opat sore, lin?"
"Heueuh nu matak disebut jam karet tea oge!"
Raja Rimba
Murid: "Bu, ngadongeng!"
Guru: "Heug, urang ngadongeng Si Raja Rimba, nya?"
Murid: "Alim, alim ngadongeng Si Raja Rimba."
Guru: "Naha?"
Murid: "Teu rame, margi Raja Rimbana tos ka Nusakambangankeun!"
Guru ngahuleng.
Abong Nu Gelo
Di rumah sakit jiwa Si Ibro ngajak babaturanana anu sarua keur dirawat di rumah sakit jiwa ngojay. Lantaran teu bisaeun, babaturanana mah tikerelep, untung kaburu katulungan ku Si Ibro tea, dibawa ka darat. Lantaran geus boga jasa nyalametkeun babaturanana, Si Ibro dititah balik. Tapi basa dititah balik teh embungeun, lantaran keur nungguan heula babaturanana anu ditulungan tea keur dipoekeun heula ku cara digantung, pokna teh meh tereh tuhur cenah.
Husu
Waktu taraweh katujuh peutingna kopeah aya kana lima kalina murag.
Uned: "Ku naon Pa kopeahna ragrag bae?"
Kuring: "Puasana husu Pa."
Uned: "Naon hubunganana sareng husu puasa?"
Kuring: "Bakat ku husu sirah ge abdi mah ngabegangan."
Uned: "Manawi teh, muhun nya dugi ka teu aya dagingan!"
Remen Teuing
Entus: "Eta mah da beubeureuh, waktos apel munggaran sakantenan dikintun kembang, da mani guligah katingalna teh. Atuh apal oge janten romantis."
Anay: "Nya pasti atuh, da kembang mah tandana cinta."
Entus: "Apel anu saterasna, ngahaja dikintun deui kembang. Ngawitan tah katingal robih."
Anay: "Beuki geugeut nya?"
Entus: "Bujeng-bujeng, nu puguh mah kalah ka ngambek. Pajarkeun teh mani disasamikeun sareng nyekar ka kuburan, cenah."
Anay: "Ih ..."
Mun Caah
Sadut: "Udunan euy, udunan ...!"
Sanen: "Udunan jang meuli naon, Dut?"
Sadut: "Meuli bal palastik!"
Sanen: "Mengbalna di mendi? Apan di urang mah lapangna oge geus salin rupa jadi perumahan?"
Sadut:" Belet-belet teuing ari maneh. Engke mun caah, urang maen polo air!"
Sanen: "Hah, enya!"
Balatak
Adun: "Don, basa aya gelap kamari ieu, aya sababaraha hulu ... tinggorolong cenah anu beunang."
Odon: "Di lembur mana euy?"
Adun: "Di lembur Situ Bunjali geuning anu rea tangkal kalapana."
Odon: "Jadi ... hulu kalapa nya anu balatak teh."
Adun: "Heueuh, euy."
Ketir
Entus: "Lah teuing, kumaha atuh nya?"
Ocay: "Ku naon?"
Entus: "Bingung kuring teh. Mun sakalieun manehna dipake da kuat ka ngajerit matak katorekan ceuli. Tapi lamun teu dipake, geus pasti digantung."
Ocay: "Euleuh, mani matak kalaletir kitu, nya. Ari kitu naon?"
Entus: "Eta, eu ... piriwit barudak Pramuka."
Ocay: "Ih, kasebelan!"
SORA TIPI PAREUM
Saerte keur ngariung lalajo mengbal dina tipi.
Ujang: "Kumaha ari sorana tipi pareum?"
Asep: "Blep-blep, blep. Kitu nya?"
Ujang: "Lain!"
Asep: "Reup atuh?"
Ujang: "Lain keneh."
Asep: "Kumaha atuh?"
Ujang nyokot remot, terus mareuman tipi. Nu lalajo: "Eueueuhhh!" Ujang: "Tah kitu sorana tipi pareum teh."
Asep: "Si eta mah ...!"
SALAH CEURIK
Saurang lalaki nu anyar pisan ditinggalkeun maot ku pamajikanana ceurik sesenggukan di makam bari ngingetan kabagjaan anu kungsi kaalaman babarengan.
"Tos atuh Kang, teu pantes lalaki ceurik di kuburan," ceuk saurang lalaki.
"Ari enggeus kuring kudu ceurik di mana?" pokna.
"Ari saleresna nu ku Akang diceungceurikan teh naon atuh?"
"Kuring bingung, engke peuting rek jeung saha sare?"
"Tapi Kang, Akang kedah emut, kuburan anu ku Akang diceungceurikan teh, eta mah makam pamajikan kuring ..."
"Hah ...?"
MOJANG KUPER
Rahmi teh mojang bodo, eraan jeung kurang gaul, sapopoena ukur mereko bae di imah. Umurna geus nincak 25 taun, tapi lalagasan keneh. Eta oge nu bogoheun mah aya nya eta Cep Rojak.
"Mi, ari maneh iraha aya karep boga salaki? Ku naon pangna maneh siga nu tiis kitu? Naha maneh teh aya kahayang anu tacan kalaksanakeun? Pok kedalkeun hayang naon maneh teh?" ceuk indungna.
Bari tungkul tur semu asa-asa, Rahmi ngawalon laun pisan, "Leres Ema abdi teh aya kahoyong. Upami ningali ibu-ibu anu ngais orok teh katingalina siga resep pisan. Abdi oge asa kabita hoyong gaduh orok. Nya abdi kedal jangji dina ati, yen moal waka nikah saupami kahoyong abdi, nya eta gaduh orok tea teu acan kalaksanakeun," tembalna.
"Aduh dasar jalma kurang gaul, na atuh bodo teh beakeun ku sorangan Rahmi! Untung nyaritana ka Ema. Keun minggu hareup ge dikawinkeun maneh teh ka Cep Rojak ari hayang boga anak mah," ceuk indungna bari gogodeg. Sedeng Rahmi ukur olohok, teu ngarti.
KAMALINAAN
Ceu Mumun: "Yeuh Ceu, taun puasa kamari mah Si Eon ari ngabuburit teh sok kamalinaan. Indit isuk-isuk keneh, ari balik ka imah bada isa. Kituna teh unggal poe."
Ceu Mimin: "Mending keneh balik bada isa mah. Anak Ceuceu mah Si Entis geura, indit ngabuburina teh poe mimiti puasa, balik-balik malem takbiran!"
Ceu Mumun: "Ullluuuh ...!"
DIBAGI RAPOT
"Ma, taun ayeuna mah dibagi rapot teh bulan Desember."
"Naha Sujang?"
"Da digentos sistimna ge."
"Son sistim mah di Mang Gandi, lain di dieu Sujang."
"Sanes Ma, maksad abdi mah digentos janten semester."
"Ngan jadi samester, nya?" ceuk indungnabari bingung.
MONUMEN
Tatan: "Boga rencana kuring teh. Mun diparengkeun boga duit loba rek ngabangun monumen hiji jalma nu pangsohorna sa Jawa Barat."
Titin: "Saha?"
Tatan: "Si Kabayan!"
BARAREDA
Jaman baheula mah pararuguh pakasaban teh. Tukang macul, anemer, guru, tani jeung rea-rea deui. Jaman ayeuna mah beda deui. Geura we, aktivis LSM, instruktur pelatihan, pamerhati lingkungan, pengamat sosial. Nu panganehna mah pagawean ... sarjana! Lieur pan?
LUDEUNG
Hiji peuting, Si Maman jeung Si Momon keur ngobrol di buruan imah Haji Somad, guru ngaji maranehna.
Si Maman: "Mon, uing mah ludeung balik sorangan oge ayeuna mah."
Si Momon: "Wah, bener?"
Si Maman: "Bener! Bisi teu percaya mah tuturkeun we geura!"
Si Momon ngahuleng.
UDUD
Isuk-isuk Si Kabayan keur ngopi, ngan teu bari udud da rokona euweuh. Si Kabayan ngageroan anakna.
"Sujang! Pangmeulikeun udud yeuh, Bapa hayang udud pisan. Tah duitna. Ke mun aya pulangan, keur maneh pulangna."
Anakna ngaleos rek meuli udud. Teu lila geus datang deui.
"Pa, ududna euweuh, aya ge roko. Rek dibeulikeun kana roko teh da Bapana bisi embung. Duitna teu dipulangan da dibeulikeun kana surabi jeung goreng dage."
Si Kabayan jamedud. Dasar turunan.
POHO
Bubun: "Kuring mah unggal dahar di restoran, pasti balikan digarebugan Satpam."
Bibin: "Naha?"
Bubun: "Mun geus daharteh sok poho mayar!"
Bibin: "Eeeh, ayyya nu kitu!"
DOMBA ADU
Kelompok di luhur keur rame ngagunakeun pulitik adu domba. ð 7 �3 �Š
Salah sahiji kelompok beda ti nu sejen. Maranehna teu make pulitik adu domba, tapi make pulitik domba adu.
Mundur, mundur, mundur ... Maju ... jedak weh!
MANDEG MAYONG
Ti mimiti indit nepi ka anjog ka lawang panto Bank hate teh mandeg mayong. Niat ti imah teh rek nambahan tabungan di Bank. Dipikir deui ... hutang bayareun. Ahirna mah lain nabung, malah kabeh tabungan dicokot keur mayar hutang, kitu ge diitung-itung teh teu cumpon.
"Keun bae ah, nganjuk deui we ka rentenir keur nabung di Bank mah," cekeng.
Dasar jalma lieur!
CANDI
Meunang hadiah duit tina lomba ngarang, mani bungah. Biur piknik ngadatangan candi-candi. Indit ka Candi Borobudur, Candi Prambanan, Candi Mendut jeung candi-candi sejenna nu aya di Jawa. Ti dinya biur ka Garut, ka Candi Cangkuang. Mulang ka Bandung, langsung ka pemangkas rambut, inget ... candi cukur.
BERTANDING
Ucup: "Urang bertanding, yu ...!"
Adut: "Bertanding naon?"
Ucup: "Pagede-gede hutang!"
Adut: "Ih, dasar si gorim!"
LUMAYAN
Basa nyanghareupan pere sababaraha poe ka tukang, keur Abah Kabayan mah kacida bingungna, untung di lembur aya kagiatan kerja bakti nembok jalan atuh hate teh kaubaran, pan lumayan bisa milu ngopi-ngopi bae mah bari haratis.
TEU DATANG
Basa rek miang, Pa Amir papagah heula ka rencangna nu anyar. "Bi, bisi engke Pa Kosim datang, bejakeun kuring keur ka dokter heula kituh nya. Sina nungguan we, nya." "Mangga Juragan," cenah, "Tapi upami Pa Kosim teu sumping, abdi kedah nyarios kumaha?"
DOKTER
Kardun: "Dokter di deukeut imah dewek mah hebat, euy. Lamun aya pasen teh tara ditanyakeun heula panyakitna, cukup ditingali sakeudeung, ah da gejos we langsung disuntik!"
Ibro: "Wah, piraku teu ditanya-tanya acan?"
Kardun: "Bener, sumpahna ge!"
Ibro: "Teu kudu sumpah lah! Naha loba pasenna kitu?"
Kardun: "Nya loba atuh, aya ucing, monyet, gogog ..."
Ibro: "Pantes atuh teu ditanya-tanya acan ge da pasenna golongan kunyuk rawun wungkul euweuh nu bisa nyarita!"
HEUREUY
Odon: "Dun, ari maneh cageur atawa gering, uing mah teu ngarti naha eta beungeut make dicurang coreng ku areng sagala, siga tentara anu rek latihan peperangan bae?"
Adun: "Kehed, dewek teh lain dicurang coreng ku areng siah. Apan kasebrot gas beungeut dewek teh!"
Odon: "Ooh, hampura atuh euy, panyana teh heuheureuyan we."
UNTUNGNA NGARANG
Kauntungan tina ngarang teh loba mun ditataan mah. Meunang honor mah geus puguh. Dibere majalahna ongkoh lamun karanganana kaitung gede, carpon upamana. Jadi ngetop, buktina loba nu ngajak kenalan ka kuring ge, najan lolobana barudak SMP nu keur meumeujeuhna resep susuratan.
Embohna ... rabul nu ngajak arisan berendel!
LARI PAGI
Harita lari pagi poe Minggu teh sosoranganan da pada ninggalkeun ku babaturan sakosan. Atuh basa rek inditna ge rurusuhan nepi ka ngajewang anduk leutik elap kesang ge teu ditingali-tingali acan, langsung we disampaykeun dina taktak. Ngan edas waktu geus rada caang unggal nu pasangrok pasti keom. Tadina mah teu curiga, ngan waktu diuk ngareureuhkeun cape bari rek nyusut kesang, ari gebeg teh, sihoreng anu ti tadi nangkring na taktak teh lain anduk leutik tapi BH-na ibu kost.
BASA HAJAT
Entus: "Kumaha muka praktek ngobatan tradisional teh, aya kamajuan? Loba pasenna?"
Ocay: "Dina sasih awal mah, teu aya tamu pisan Kang."
Entus: "Ari ayeuna?"
Ocay: "Sakinten ayeuna mah. Rata-rata dua atanapi tilu tatamu mah tiap dintenna."
Entus: "Kungsi ngambreg leuwih ti kitu?"
Ocay: "Kantos. Harita teh kana saratus tatamuna, ngambreg sawaktos."
Entus: "Iraha tah?"
Ocay: "Waktos abdi nyepitan Si Jalu."
Entus: "Ih ..."
GUDANG PANYAKIT
"Panyawat naon anu tumerap ka caroge abdi teh, Dok?" ceuk pamajikanana nu nganteur salakina berobat.
"Ah, henteu, teu abot."
"Henteu abot, Dok?"
"Muhun, malih mah kaetang ringan."
"Naon panyawatna kitu, Dok?"
"Kanker, tumor, tbc, liver, jantung, disentri, kolera ..."
"Hah ...?"
SARUA KENEH
Dadan: "Digawe di Jakarta, gajih dua juta sabulan. Tapi tetep teu mahi!"
Deden: "Nya ... mending di Bandung, gajih sabulan sajuta bari jeung ..."
Dadan: "Bari jeung naon?"
Deden: "Enya, bari jeung teu mahi."
Dadan: "Dasar seblu maneh mah!"
AKI VS INCU
"Ki, acuk sareng lancinganana mah kanggo lebaran teh entos dipangmeserkeun ku Mamah. Kantun sendalna anu teu acan teh. Tah ayeuna Ujang pangmeserkeun sendalna ku Aki," ceuk incuna basa ulin ka imah akina.
Malum akina pedit tea, batan mere anggur morongos, "Meunggeus, teu makesendal oge meujeuh lebaran mah! Anggur tuh pangnyokotkeun sarung jeung calana dina gantar, Aki arek taraweh ka masigit!"
"Jung bae arek taraweh mah, Ki, sugan meujeuh teu make sarung jeung calana oge!" ceuk incuna bari ngaleos ka imahna.
NGUBUR MAYIT
Lia: "Teh Tatat, wengi mah abdi mani sieun."
Tatat: "Aya naon kitu?"
Lia: "Wengi teh abdi ka jamban da hoyong kahampangan, ari wangsul ti jamban kakuping sora aya nu macul. Ari ditingal tina hordeng muhun we di payuneun bumi Teteh aya nu macul siga nu nuju ngubur mayit."
Tatat: "Ah, piraku nu ngubur mayit sambarangan?"
Lia: "Hor ari Teteh, teu percanten. Tuh tingali tilasna ge," (bari nuduhkeun urut nu macul ti peuting tea).
Tatat: "Ooh, eta? Eta mah wengi teh Kang Yana uih piket newak beurit terus dipaehan. Tos paeh nya dikubur di dinya."
Lia: "Ah, si gelo mah, sugan teh nu ngubur mayit."
PEJABAT
Wartawan: "Numutkeun pamendak saderek. Pejabat ayeuna sareng kapungkur naon bentenna?"
Sastrawan: "Sami."
Wartawan: "Sami kumaha?"
Sastrawan: "Sami ... beurat nyuhun beurat nanggung ... susah ngabeubeutkeunana!"
Wartawan kerung.
BUDAK PINTER
"Urang ngaliwet bari itung-itung ngabuburit, yu!" ceuk Entu ka Oni, Abung jeung Arif babaturan ulinna.
"His, ulah ngaliwet pan karek oge jam sapuluh beurang! Batal puasana!" ceuk ninina bari norojol ti imah.
"Har ari Nini, pan saur Pa Ustad Sidik dina kuliah subuh oge anu ngabatalkeun puasa teh aya opat perkara. Tina opat eta teu kasebut yen ngaliwet matak ngabatalkeun puasa. Sugan Nini mah tara mirengkeun kuliah subuh, nya?" tempas Entu.
Obat Kuat
Teuing pedah naon manehna sok disarebut Si Juhe. Sajauh-jauh tina Asep Komar jadi Juhe. Teu elingna, manehna ge sok ngambek mun digentraan Asep Komar diimplik-implikan make Aden mah. Keun sual ngaran, da geuning jaman kiwari mah loba nu kitu. Eta pangawakanana, apanan Si Juhe mah sed meueusan ti tangkal jambe.
Kitu lah nyongcorang. Tapi kana barang tuang mamayu taya usumna. Araraneh puguh oge, ari barang dahar rewog tapi teu jadi daging.
Ari sakolana, Si Juhe mah milih eureun sakola kelas lima SD. Basana, sakola kudu mayar. Antukna Si Juhe jadi 'pemikir', ngan mikirna teu jeung jeujeuhan, puguhanan manehna mah mikir rek nipu batur keur kasugemaan dirina.
Mimiti ngulik cara nipu hayam. Teu hese, da geus nyampak di balarea, enya nyimpen tiir siki jagong kulub kana pincuk daun cau. Si Juhe mani ngelay-ngelay we seuri nempo hayam Haji Udin talag-tolog lulumpatan sagala ditabrak da kahalangan pincuk jagong.
Sakses nipu hayam, Si Juhe uleng deui mikir kumaha carana nipu ucing. Basa manehna ngahekok nyanghareupan sangu pulen jeung pais lauk emas, lenghoy Si Mawar ucing bogana Mang Karma. Si Mawar kumetap, angot basa Si Juhe nyimpen cucukna dina piring mah, terus huluna, da dagingna mah dihanca ku Si Juhe. Si Mawar nyangka, cucuk rek disidkohkeun ka manehna. Na atuh ari rengse bibilas, cucuk lauk ku Si Juhe kalah dituruban baskom, Laju ditindihan coet batu. Teu kalis kitu, gutrut nulis: "Dilihat boleh, dibuka jangan!" Heueuh da Si Mawar teh lulusan UPI nyah?
"Hayam jeung ucing ge sakitu sobarna ditipu ku aing. Cikan rek ngajaran nipu jelema." gerentes Si Juhe gede harepan.
Di pasar Si Juhe jojorowokan natawarkeun obat nu ceuk manehna mah obat kuat cenah.
"Saderek loyo, 'si ujang' teu nguniang, ulah diantep enggal landongan. Tah ieu obat kuat!" ceuk Si Juhe bari ngacung-ngacung obat nu taya lian ukur godogan cai herang biasa diwadahan kana toples.
Puguh we nu ngaraliwat di pasar rabul nyalampeurkeun tukang obat anyar, nyatana Si Juhe. Ngadenge loyo jeung 'si ujang' teu hudang nu araya, pangpangna kolot, surti, yen obat nu dijual ku Si Juhe bisa nyageurkeun panyakit lalaki sabangsa impotensi.
Puguh we Mang Abud, Kang Dudi jeung Bah Oyo haripeut pisan.
Tiluanana ngaborong obat ti Si Juhe, mangkaning satoples dijual dua rebuan. Teu panasaran meureun karoroncodan ge da hasilna baris nyugemakeun. Na enya kitu? Emprona mah, angger we teu ngarobah nanaon. Matak karunya puguh ge, Mang Abud meh-mehan ngaragragkeun talak da cenah dihina beak karep ku Bi Icih. Nya kitu deui Kang Dudi jeung Bah Oyo katut nu sejen-sejenna, ngarasa ditipu ku Si Juhe.
Sarerea sapuk rek menta tanggung jawab ka Si Juhe.
"Kehed ngadon nipu siah!" Mang Abud ngagidir, bari nyered Si Juhe ka kantor RW.
"Bebek, duruk, tuman!" ceuk nu sejen.
"Ke heula euy, sabar!" Pa RW ngahulag.
"Ari maneh nanaonan kitu peta Juhe?" Pa RW papariksa.
"Kitu peta kumaha ari Pa RW?"
"Enya nipu jelema?"
"Daek beunghar kuring mah teu nipu!" Si Juhe ngangles.
"Teu nipu kumaha, ceuk maneh saderek loyo, 'si ujang' teu hudang, enggal landongan. Tah ieu obat kuat!" Mang Abud gancang ngajentrekeun.
"Nya memang kitu pisan. Lebah mana kuring nipuna?"
"Dewek meuli obat lima ples sapuluh rebueun dileguk sakaligus. Sugan heueuh bisa ngahudangkeun 'si ujang'. Buktina angger w


text:
Sapoe samemeh imlek ngahaja Thai Khu Chiang tandang ka imahna di Petak Sembilan, mawa kueh karanjang jeung jeruk bali sadingkul. Dihandapeun caangna lampu lampion Thai Khu Chiang nembrakeun eusi hatena yen manehna rumasa kapentang gondewana Shoe Ming Soei. Asup akal mun Thai Khu Chiang kapengpeongan tur kabungbulengan, saha lalakina atuh anu teu kabengbat ku kageulisan Shoe Ming Soei,sanajan asal ti padesaan tapi Shoe Ming Soei lir titisan dewi Kwan Im. Sakedapan Shoe Ming Soei ngan ukur ngabetem basa ditanya eusi hatena, Thai Khu Chiang tambah panasaran campur hariwang, boa-boa cintana nogencang. ” Pasihan waktos !” kitu nu kaluar tina biwir ipis Shoe Ming Soei minangka jawabanana.
Teu beak kasabaran ,waktu cia taokai (dahar bareng maleman imlek ) di hotel mandarin, Thai Khu Chiang menta jawaban nu pasti, leungeuna ngasongkeun angfao tanda kadeudeuh anu eusina taya lain konci ruko nu aya dikampung china,diwewengkon kota wisata Cibubur.
“Mangga atuh, ari hoyong kapastian ti abdi mah !” Shoe Ming Soei ngarandeg, ramona nu lentik nyelang heula ngaragamang kana angfao, dua detik angfao teh geus pindah kana tas manehna, geus kitu neruskeun hanca cumaritana. Barang rengse cumarita Thai Khu Chiang lir beusi atah meuleum, ambek pacampur jeung reuwas, reuwas nandingan dibentar gelap tengah poe ereng-erengan. Ambek lantaran angfao geus pindah tempat, atuh reuwas lantaran Shoe Ming Soei wakca balaka yen manehna kalahka bogoh ka Barongsai.
Cau ambon dikorangan kanyere dijieun bongsai, Thai Khu Chiang ambon sorangan, Shoe Ming Soei mah kalahka ngudag barongsai. Ciaaaaaaatt!


text:
Poe Jumaah tanggal 14 Desember 2007, kuring nepi ka PSS tek kira-kira tabuh satu bada Jumaahan, pas keur hujan ngagebret, dina hate aya kahariwang boa-boa anu datang ngahadiran sawala ngan saeutik alatan hujan. Tapi geuning geus loba barudak Mahasaswa ti UPI, sihoreng maranehna tas praktek maca jeung make microfilm reader, malah dosenna Ibu Ruhaliah ge nyampak, keur mukaan mikcofilm keneh.
Untungna hujan teu lila, Alhamdulillah dina waktuna sawala nu hadir teh aya kana 30 jalma mah, kaasup Kang Maman Gantra ge hadir. Julian jeung kang Iip nu jadi panyatur ge samemeh waktuna geus aya, jadi rada reug-reug.
Teh Lia ti PSS nu jadi sahibulbet cuh cih ngasongkeun susuguh, ieu mah lain susuguh siga dina manakiban tapi susuguh keur nu hadir.
Sawala teh ieu mah sawala terbatas, terbatas teh lain nanaon tapi tempat, nu teu lega, jadi enyaan terbatas, dukdek kana tuur batur.
Tabuh dua leuwih saeutik sawala dimimitian, bubuka ku Kang Hawe ditumbu ku sim kuring nu jadi panumbu catur. Julian menta waktu pikeun nerangkeun manakiban anu kungsi kapanggih jeung mere conto, muter sora keur manakiban tina kaset.
Ceuk Julian aya hal-hal anu perlu di ditengetan diantarana nyaeta teks naratif dipahami sabage kabudayaan tapi aya pakaitna jeung kontek ritual tug nepi ka anu disebut ritual setting, nu dimaksud ritual setting leuwih nyoko kana nyayagikeun kalengkepan keur der manakiban diantarana nyaeta ngaleuyana susuguh ti mimiti bubuahan, beubeutian, ne├ępi ka bubur beureum bubur bodas, cai kopi jeung pangradinan.
Samemehna Julian mere heula penjelasan hal manakiban nyaeta aya nu dilakukeun ku masyarakat hartina masayarakat didieu leuwih bersifat perseorangan anu hayang ngalakukeun manakiban biasana di luluguan ku “sesepuh” anu memang jadi anker (jangkar) dina maca riwayat Kangjeng Syeh. Jeung aya deui manakiban anu memang ayana kulantaran aya pakaitna jeung hiji pasantren, jadi aya tuturus jeung pasantren saperti anu mindeng dijalankeun ku pasantren Suryalaya.
Tah anu leuwih jero ditalungtik ku Julian Millie nyaeta manakiban anu dijalankeun ku masyarakat perseorangan anu teu aya pakaitna jeung hiji pasantren. Dina derna manakiban ceuk Julian aya nu disebut “nguningakeun maksad” nyaeta aya pamaksudan naon pangna hiji kulawarga ngayakeun manakiban, inyana mere conto aya kulawarga Bapa X, anu sapaopoena boga bengekl mobil jeung boga angkot, maksadna supaya bengkelna maju tur usaha angkotna maju. Kitu deui dicontokeun aya hiji Ibu Y anu sapopoena ngusahakeun warung sangu sangkan usahana maju.
Nguningakeun maksad ieu teh dina emprona lain ku anu niat ngayakeun manakiban tapi ku “Sesepuh” atawa ku anu ngalakonkeun, ditatan hiji-hiji kalawan gemet ti mimiti kulawarga sing salamet, terus nepi ka usaha sangkan maju.
Samemeh nepikeun hal nguningakeun maksad aya heula bubukana nyaeta anu disebut “pamuntangan” teu beda jeung tawasul, ieu oge ditataan hiji-hiji, ti ngawitan Kangjeng Nabi tug digi ka guru-guru anu aya sabudeureun didinya, teu kalangkung nau jadi sepuh pribumi.
Anu leuwih narik aya hal anu rada diluar pangbade, Julian kungsi nanya ka Bapa X atawa ka Ibu Y saha ari anu dimaksud Kanjeng Syeh, behna boh Bapa X boh Ibu Y teu apaleun saha-sahana, jadi didinya aya hal anu rada pikahemengeun, jadi pikeun pribumi lain eta anu penting tapi leuwih nyoko kana kalengkepan anu disebut ritual setting tea, sabab hal ieu aya patalina hasil jeung henteuna manakiban. Tah anu disebut hasil teh meureun lamun dina usaha aya kamajuan atawa henteuna, ceuk pameleng anu pribumi lengkep henteuna ritual setting aya pakaitna jeung hasil henteuna eta manakiban, anu penting teh geuning lain nyurahan riwayat Kangjeng Syeh pikeun tuladeun.
Ceuk Julian keneh mana
kiban saperti kitu kaayeunakeun geus ngurangan, utamana sanggeus krisis moneter, saba keur kaperluan ritual setting tea jadi mahal ditambah ku pucunghulna barudak hasil pendidikan anu aya dilingkungan masyarakat eta, barudak anu masantren atawa lulusan UIN.
Julian Millie teu ngabahas manakiban anu sok dilakukeun ku kelompok, sebut we kelompok anu aya patalina jeung pasantren.
Kang Iip dasarna ngengklokan pamanggih Julian, bari jeung ngaenyakeun naon anu ditalungtik ku Julian, yen enya di masyarakat aya nu ngalakukeun manakiban saperti kitu, ceuk Kang Iip lamun ditilik tina sisi da’wah bisa disebut da’wah anu can anggeus, maksudna masyarakat pra Islam anu percaya ayana kakuatan supranatural kalawan leuwih deukeut kana kakuatan para dewa, atawa para hyang, terus ku ayana karomat-karomat ti sisi tasawuf Islam, nya didieu gumulungna eta kapercayaan. Lain bae manakiban tapi aya deuih anu disebut ratib haddad tapi kalan kalan siga anu leupas tina tarekat Alawiyah, kitu deui aya nu disebut deba’an, ceuk Kang Iip hal ieu teh pikeun masyarakat anu ngalakukeunana nyaeta jadi meduim pikeun ngalengkepan ibadah-ibadah poko.
Ceuk Kang Iip keneh perkara anu aya pakaitna jeung Dewi Sri, nya ieu anu disebut kompromi tina da’wah anu can anggeus tea. Awalna tradisi manakiban ditarima sabage cara islami, dai harita masih keneh mere toleransi kabiasaan buhun anu sok susuguh ka Dewi Sri asal doa anu dibaca mangrupa pangaosan Layang Syeh, ngariwayatkeun Kangjeng Syeh. Tah didieu masyarakat Sunda pra Islam anu boga konsep ka-dewa-an pinanggih jeung kosep tawasul, asupna Islam ka Sunda jadi logor, ngaguluyur.
Dina jirangan (sesi) tanya jawab, Pa Dede Kosasih dosen ti UPI salian nanya oge ngajelaskeun harti pangradinan, ceuk inyana, pangradina leuwih nyoko kaperluan keur awewe, dina kontek ieu nya keur Dewi Sri, eta teh ciri ritualna masyarakat agraris buhun, anu dipake keneh ayeuna, nanya na pedah anu dicontokeun ku Julian apan Bapa X teh lain patani, tapi muka bengkel mobil jeung usaha angkot, tah pertanyaanana, naha aya dina pangradinan ditambahan ku momobilan upamana. Julian ngajawab bari rada seuri euweuh cenah ari momobilan mah, tah didieu matakna simbol eta rada teu dipake, pokona nu baheula kitu nya diturutan we ayeuna ge kitu.
Anu nanya teh loba malah Kang Maman Gantra ge nanya kumaha kontekna jeung purifikasi kaislaman, anu ngajawab hal ieu Kang Iip, ceuk Kang Iip nyaeta pisan aya musabab tina kajadian da’wah anu can anggeus tea.
Anu nanya pangheulana nepi ka genepan dibere buku beunang nyieun Julian Millie anu judulna Celebration of The Desires, hal manakiban.
Keur kuring anu jadi panumbu catur dina sawala model kieu, maksudna sawala anu aya pakaitna jeung hiji kayakinan, karasa rada hese, kudu kumaha ngaguluyurkeun sawala sangkan keuna kana sasaran, anu dimaksud sasaran teh aya kahayang sangkan urang Sunda ulah dianggap teuing dina hirupna nyoko kana hal-hal anu mistis. Misalna lamun aya hiji pribadi ngayakeun manakiban kalawan sanggeus “nguningakeun maksad” teh ulah nganggap anggeus pagawean, padahal anu satemenna kudu hade gawe, anu kudu gawe kalawan cerdas. Hasilna usaha angkot atawa hasilna usaha warung sangu kulantaran geus ngalaksanakeun manakiban, ulah usaha teh jadi lelewoda,
ulah sahayuna, tah eta nu disebut cul dogdog tinggal igel teh.
Kuring rada ngagebeg basa acara sawala ditutup, Julian ngajak sasalaman bari nyebut nganuhunkeun ceuk inyana kuring alus jeung sumanget jadi anker (panumbu catur) jadi audien ge teu bosen, teu loyo. Kuring mikir euh kieu meureun gaya bule dina mere apresiasi, saharita tur saluyu jeung kereteg hatena harita, henteu dikemu dikeueum dina hate, togmol jeung jujur. Meureun lamun kuring loyo ge diketrok tah ku Julian anu boga pangkat doktor ti Monash University anu judul desertasina Splashed by The Saint : Ritual Reading and Islamic Sanctity in West Java..
Nuhun Kang Iip, Julian, aranjeun geus mere pangalaman keur kuring.
Sawala maneuh di PSS (Pusat Studi Sunda) bulan hareup, Januari 2008 dina jejer Teknologi Content Provider Jeung Budaya Sunda, panyatur Insya Alloh ti Telkomsel jeung ti Telkom. Alamat PSS di JL.Taman Kliningan II No.5 Buah Batu Bandung.
Sakitu laporan sawala di PSS tea, hapunten bilih aya hal-hal anu hil.


text:
INGGEUNG
Karya : Yusran Arifin
Ramo-ramo nu
hideung téh tepi mantén. Nyusul tepus kana beungeut. Ramo-ramo nu baradag. Anu
panjang. Négro. Awéwé ngan jangkung gedé. Awakna ngagigeug. Ngabangkieung. Duka karéngkas, tah! Duka
ghamisna katincak. Sigana kaéréd. Leungeuna ngopépang. Sagala karawél. Mukena.
Ihrom. Sorban. Kitu deui beungeut kuring. Atuh batal wudu kuring.
Keukeureuceuman
panon téh. Kacolok sigana tadi. Bari
gigisik kuring seseleké na aleutan jalma. Anu ngantay. Anu ngasrék,
ngawalungan. Lir banjir. Bari takbir. Bari dzikir. Bari ngantengkeun rasa katut fikir.
Anjog kana
zam-zam. Satutas merejel tina barisan. Satutas nurunan tangga. Dina bésmén
kuring wudu. Satutas leungeun baju, nyingsat. Satutas sarung nyingsat. Karasana
mani seger. Beungeut baseuh. Leungeun baseuh. Hulu katut buuk baseuh. Sagala
baraseuh. Mani nyecep kana getih. Kana daging. Kana tulang-tulang. Nyaliara saawak-awak.
Kebat kana haté. Kana mamaras nu pang jerona.
Bérés wudu,
ngangkleung deui na barisan. Bari takbir. Bari dzikir. Bari nimbang lalampahan.
Ngitung waktu. Ngitung léngkah. Asa telat thowaf téh. Teu pas kana sawangan.
Teu pas kana itungan waktu, nu geus dikira-kira pi béréseunana. Padahal can
kamreg nu thowaf téh. Sawaréh masih di Madinah. Masih di perjalanan. Pantes
kétang telat ogé. Apan wudu batal waé. Pan bulak-balik ka cai. Geus tilu kali
batal téh. Pangheulana batal, alatan paantel leungeun jeung Tina, Pamajikan
kuring. Basa Tina ngagurubug. Sukuna katincak urang Turki. Ari nu kadua
kalina, alatan kaluar angin. Ti handap.
Ah.
Teungteuingeun ari angin. Abong angin palsu. Mani téga. Mani ngadoja. Padahal
mah, sabar wé atuh. Padahal mah, ké ari geus parat pagawéan atuh. Geus ditahan.
Tapi kacida nyalingitna. Mani pupurilitan. Dina puncakna kakuatan kuring nahan,
cangkéng ka colok. Prétt! Bau sigana mah. Da kamari ngadaharan endog asin. Ngan
untung teu kaangseu. Kasilep ku bauna késang. Késang anu pacampur. Anu pabaur.
Kesang urang Négro. Késang urang Cina. Késang urang Arab. Késang urang Urdu.
Késang urang Malayu. Késang urang Turki. Kitu deui késang-késang nu séjéna.
Pacampur ngawangun bau anyar. Bau anu anéh. Tapi anéh. Teu ieuh jadi matak. Teu matak murel atawa
lieur. Teu matak onkék. Hulu jeung awak téh, haré-haré. Anéh! Duka awak anu
sadrah. Duka késang nu barokah? Duka atuh!
Bari takbir kuring
muir. Muteran Ka’bah. Ngawalungan. Ngaleut ngeungkeuy, ngudag-ngudag harepan.
Ngaharepkeun pangakuan. Pacampur jeung bau késang jalma-jalma. Jalma-jalma anu
béda. Béda-béda warna kulitna. Pakéanana. Budayana. Kitu deui kayakinanana.
Cara shalatna ogé béda-béda. Kitu deui pakéan shalatna. Aya nu dimukena
hideung. Aya nu dighamis hideung. Aya nu maké jas. Aya anu dicalana panjang.
Aya ogé anu teu maké kopéah. Tapi teu kurang anu disarung, anu maké koko, ogé
anu dipéci siga kuring. Tapi sanajan rupa-rupa, teu ieuh jadi matak. Teu ieuh
jadi pasoalan. Kabéh sakarepna-sakarepna. Haré-haré. Siga pacampurna bau késang
nu teu matak mangaruhan kana kahusuan
jeung kasumangetan.
Masing-masing
husu dina kayakinanana. Husu nyambungkeun rasa jeung pikirna ka gusti. Bari
ngasrék. Ngaleut ngeungkeuy ngawalungan. Dipirig ku takbir nu ngaguruh. Biwir
ngageter. Sungut ngageter. Sirah ngageter. Urat-urat ngageter. Haté ngageter.
Getih pating-sariak. Nyaliara saawak-awak.
“Batal!” Tina
satengah ngagorowok, bari nungtun kuring merejel tina aleutan. Tina kukulutus.
Satékah polah kuring ngupahan. Lebar bisi kamalinaan. Bisi tuluy matak nyacadan
kana kaihlasan. Haté kuring ogé rada ngarasula. Padahal ditahan. Tapi teu
katahan. Rada ngagugat. Naha maké batal, pa antel kulit awéwé jeung lalaki téh?
Naha maké batal wudu, ari ka luar angin téh? Tapi batur aya nu teu
ngabatalkeun, lamun kaluar angin atawa pa antel kulit awéwé jeung lalaki téh?
Naha meunang teu mun kuring kitu? Naha meunang teu mun dicampurkeun? Mun maké aturan batur? Pan ieu mah walurat.
Lain di lembur. Henteu salsé. Di dieu mah, jalma pagelek-gelek. Sili séréd.
Awéwé pacampur jeung lalaki. Naha bisa teu dianggap walurat? Duka tah!
“Taya istilah
walurat!” ceuk Wa Undang.
“Bisi kajongjonan.
Tuluy ngénténg-ngénténg kana hukum.”
“Tapi, batur aya
nu kitu!?”
“Ulah, urang
mah! Kudu satia kana hiji madzhab. Ulah dicampur-campur. Ulah talfiq, najan
walurat.”
Panjang lébar Wa
undang ngajéntrékeun. Alesan ulah talfiq, salah sahijina bisi ngalalaworakeun
kana húkum. Bisi milihan nu énténgna wungkul. Nyatutan hukum fikih ti unggal
madzhab. Di luar ti éta, sawaréhna jalma, nerangkeun. Jaga di Alam Mahsyar kabéh
jalma bakal dibariskeun. Baris, nurutkeun imamna masing-masing. Nu ngamadzhab
ka Imam Syafi’I, ngabaris di barisan Imam Syafi’i. nu ngamadzhab ka Imam
Maliki, dibariskeun dina barisan Imam Maliki. Kitu deui nu ngamadzhab ka Imam
Hambali jeung ka Imam Hanafi. Saha jalma anu talfiq, atawa anu nyampur-adukeun
hukum, mangka moal boga barisan. Ku itu ditolak, ku ieu ditolak. Jalma-jalma éta
bakal paturencay. Bakal bingung, siga hayam kaleungitan indung. Kitu ceuk Wa
Undang, Ajengan di lembur kuring.
”Nu matak
hirupmah, kudu istiqomah. Kudu panceg na pamadegan. Kudu panceg dina hiji
madzhab.”
Kuring mah tetep
istiqomah. Tetep satia dina madzhab Syafi’i. Sanajan ceuk béja, cenah Imam Syafi’I ogé, nyusun
hukum fikihna ngarujuk, atawa nukil kana hukum fikih ti sababaraha ulama saméméhna.
Jadi teu nukil tina pikiran hiji ulama.
Alias dicampur.
Bari takbir kuring
muir. Muteran ka’bah. Kuring tetep istiqomah. Teu gedag kaanginan. Teu lééh ka
panasan. Panceug dina pamadegan. Dina madzhab Syafi’i. sanajan henteu ngarti.
Sanajan henteu faham alesanana. Lain pédah katalikung kucarita bakal dibariskeun
di Alam Mahsyar. Lain pédah Ema jeung Abah,
milih ieu madzhab. Lain pédah
raket jeung Wa Undang. Éstu kuring himeng. Teu ngarti. Éstu ieu mah pilihan haté, nu sama-sakali teu
maké alesan. Nu teu didadasaran ku élmu jeung pangaweruh.
Rék ngarti
kumaha? Da kuring mah lain santri. Diajar ngaji ogé ngan ukur ku kolot anu
sarua lain santri. Anu Islamna karana kabeneran kolot-kolotna sarua Islam. Nyaéta
Islam turunan. Duka teuing mun kolot lain Islam. Meureun kuring ogé, can puguh
jadi Islam.
Ceuk Wa Undang.
Jalma mah, hargana aya dina kayakinan. Nu kuat dina pamadegan. Nu stiqomah. Nu
teu kabawa ku sakaba-kaba.
Kalan-kalan
kayakinan mah nunggelis. Nyorangan. Teu katalikung ku pasoalan lain. Kadang
paturay jeung pamikiran. Paturay jeung élmu-pangaweruh. Ngabogaan rohang
séwang-séwang. Najan teu ngarti. Najan teu kaharti. Najan poék. Najan pait.
Najan kudu balangsak. Najan nyawa bakal paragat, kayakinan mah hamo
kaguna-sika. Meureun kitu tah, nu disebut taqlid téh. Kayakinan anu ditalikung ku beungkeutan anu
teu ngawujud. Anu abstrak. Siga mahabbah. Atawa, bisa jadi dibaguded ku teu
bogana kayakinan sama-sakali? Duka, tah! Bisa ogé alatan dipanjara ku kabodoan?
Tapi sanajan
bodo, kuring mah reueus. Reueus sabab geus dilahirkeun di hiji lembur anu
dicicingan ayeuna. Hiji lembur anu tengtrem. Lembur anu tiis ceuli, herang
mata. Sareundeuk-saigel. Sabéas-sapanyanguan. Ka cai jadi sa leuwi, ka darat
jadi sa lebak. Sawirahma dina ngamam’mum ka Wa Undang anu ihlas dina aturan
Imam Syafi’i.
Saking pengkuhna
kana kayakinan. Pengkuh kana pamadegan. Ngarasa reueus kana pilihan,
kalan-kalan nganggap salah kana pilihan jeung kayakinan batur. Béh dituna
nganggap sesat.
Tah ieu nu bener
mah. Aturan nu dijalankeun ku kuring. Nu masjidna teu maké spiker. Nu shalat
shubuhna, maké qunut. Nu shalatna maké sarung. Maké kopéah. Nu hutbah jumaahna
teu disundakeun, alias ku basa arab wungkul.
Ka dituna, kuring teu bisa ngama’mum ka imam anu tara qunut. Anu teu
dikopéah. Anu teu disarung.
Atuh kuring ogé,
nolak kana hukum fikih anu anyar. Kuring ogé nolak kana hukum mabit Mina, anu
nempatkeun kuring di Muaisin. Matak engké. Na waktuna mabit. Peuting-peuting kuring kudu ka luar tina
ténda, tuluy meuntas torowongan Haratullisan. Tuluy cicing di tegalan Mina, sanajan ngan satengah jam.
Kuring ogé teu narima kana rencana rék
dirobahna pang-Sa’ian. Anu jalana rék digedéan. Pepencutna rék diratakeun.
Barang tepi ka
Majidil-Harom, kuring teu kagét. Da geus aya béja. Sanajan imamna tara qunut,
shalat- Shubuhna. Sanajan awéwé pagiling-gisik jeung lalaki. Sanajan rupa-rupa
cara shalatna. Sanajan rupa-rupa pakéan shalatna. Kuring teu bisa kumaha. Teu
bisa nyisikudi. Sabalikna batur ka kuring, api lain. Masing-masing jongjon dina
kabiasaanana. Jongjon dina kayakinanana.
Bari takbir kuring
muir. Muteran ka’bah. Siga wéker jarumna ngageter, muterkeun waktu. Muterkeun
poé. Muterkeun minggu. Muterkeun diri, sahingga anjog ka tegalan Arfah. Wukuf.
Di Arfah jalma,
mayakpak. Ngagolak. Satutas wukuf,
oyagna jalma-jalma lir banjir nu ngagidir. Nagbulak, umpal-umpalan. Tuluy
ngangkleung mapay-mapay jalan ka Mekahkeun. Ngaliwatan Muzdalifah. Minuhan
Tegal Mina. Muir jeung ngamuara. Umpal-umpalan
pulang-anting, tina ténda-ténda ngahapuk Aqobah, Wustho, katut Ula. Tilu Jumroh
nu nyamunikeun musuh kabuyutan anu langgeng.
Aleutan jalma nu
ngawalungan, acan tuntas. Masih ngagolak. Masih mayakpak. Ngamuara di kota
Mekah. Di Masjidil-Harom ngulibek dina Thowaf.
Mekah ngaguruh
ku takbir nu ngagidir. Jalma umpal-umpalan pasedek-sedek. Pajejel. Masjidil-Harom
tilu lanté, pinuh. Teu rék kitu kumaha?
Unggal taun jamaah ti unggal nagara, terus nambah.
Bari takbir
kuring muir. Muteran Ka’bah. Kuring palid dina umpalan jalma. Aya keueung tapi
guligah. Geueuman, tapi hariwang. Asa
kumalayang. Asa ngoléang. Haté sing sariak. Getih sing sariak. Tuluy ngagolak.
Tuluy nyedek kana angen. Kana panon. Kana tikoro. Saterusna ngagukguk teu katahan. Ci panon banjir. Banjir duka nu
kasabaraha kalina. Ti barang indit. Ti lembur kénéh.
Bari takbir
kuring muir. Muteran Ka’bah. Muteran diri. Muteran fikir. Muteran tetekon hirup
muteran tetekon jeung aturan ibadah anu ngacambah. Anu warna-warna. Nu teu
sarua.
Teuing nu
kasabaraha kali kuring batal wudu. Batal alatan jalma nu beuki beurang beuki
ubiag. Beuki campuh. Batal deui. Wudu deui. Merejel deui tina barisan. Asup
deui kana barisan. Kitu jeung kitu,wé. Kieu geuning balukarna, terus-terusan nambahna
jamaah ti unggal nagara, téh. Nu matak make maké quota. Paingan Masjid di gedéan.
Paingan Mina dilegaan. Meureun ieu téh tarékah keur ngalancarkeun ibadah. Keur
ngurangan kacilakaan. Sanajan résikona, aturan kudu robah. Robah kalayan aya
alesan. Keur kasalametan. Teu jarang ku lobana jalma remen cilaka. Di
Pang-sai’an. Di Pang-balangan. Di Pang-thowafan. Geus puguh di Haratullisan.
Pan di lebah dinya pisan nu kasebut kacilakaan pang rongkahna téh. Nu korbana ratusan jiwa. Nya meureun aturan téh kudu diimbangkeun
jeung ka ayaan. Kaasup ka ayaan tempat. Kitu deui jeung pangeusina. Kuring sabil.
Haté oyag-oyagan, siga bohlam nu kalinian.
Kuring takbir
bari muir. Muteran Ka’bah. Haté ayun-ambing. Nagabulakna jalma, ngabalukar kana
gampilna batal. Ngagampilkeun kana paantelna kulit awéwé jeung lalaki. Beuki
beurang, beuki mudal. Beki kerep, kuring ka cai. Beuki kerep, kuring batal.
Tapi beuki hésé kuring ka luar tina barisan alatan jalma pajejel. Karasa capé.
Haté sabil. Haté inggeung. Sirah inggeung. Awak inggeung. Dada inggeung.
“Talfiq atuh, kang!” ceuk Tina.
“Kuring mah, ti
kamari geus talfiq.” Ceuk Kang Budi.
“Walurat!”
“Teu naon-naon!”
“Allooh mah,
Maha Bijaksana. Maha Adil. Maha Uninga!”
Awak beuki inggeung.
Haté beuki inggeung. Awak ngagidir nahan amekan. Dada karasa sesek. Satékah
polah kuring merangan. Kudu satia kana kayakinan. Kudu satia kana pamadegan. Tapi
kumaha, kayaanana geus béda? Geus teu kaduga ku awak kuring nu mémang teu boga
daya. Kuring peureum ti pepereket. Haté beuki inggeung. Cipanon ngaburial.
Kuring peureum. Kabayangkeun runtuhna wangunan nu kukuring mangtaun-taun
dibélaan. Wangunan kayakinan. Nu matak reueus. Nu matak diri ngarasa aya
hargaan. Awak ngageter, nahan ka reueus nu méh-méhan rikes. Ci panon ngaburial.
Kabayang, jalma-jalma ngajebéngan. Ngajauhan. Sawaréhna tunjuk-rorék. Pating
corowok, bari ngusir.
“Manéh mah, teu
istiqomah!”
“Manéh mah,
plin-plan!”
“Hina! Taya
hargaan!”
Kuring pada ningalkeun.
Kuring coplok tina barisan. Kuring ditolak tina barisan. Pada ngantep ku
aleutan Syafi’i. Pada ngabaeudan ku aleutan Imam Maliki. Kitu deui ku aleutan
Imam-Imam nu séjéna.
Kuring peureum. Kuring
sorangan. Kuring nunggelis. Cipanon haben merejel. Ngaburial. Teu kanyahoan ti
mana datangna. Jul-jol jalma-jalma nu alanyar. Pacuhcilan. Ujug-ujug kamreg.
Tapi kabéh ka bingungan. Teu ngabogaan Imam. Saterusna, lalaunan ngawangun barisan.
Barisan anyar. Ngaleut ngabandaleut bari takbir. Bari ngagidig kalayan daria
nakeuran.
Dina wanci nu méh
ampir bareng. Kabéh barisan, tepi ka hiji tempat. Hiji tegalan anu mayakpak.
Hiji jalma nu pinuh ku komara. Jubahna gegeleberan. Ngaléngkah laluanan. Tuluy
leumpang, asup kana hiji jalan. Dituturkeun ku barisan Imam Syafi’i.
Dituturkeun ku barisan Imam Maliki. Dituturkeun ku Imam-imam nu séjéna. Antukna
kabéh, mang ratus-ratus barisan anu pingpin ku mangratus-ratus Imam téh,
lalaunan naluturkeun. Kitu deui barisan kuring, kamreg dina éta jalan. Jalan
anu hiji.
Tasikmalaya,
2011


text:
Hape di Kelas
" Selamat pagi anak anak !" ceuk pa' Wahyu basa lol ti lawang panto.
" Pagiiiiii....paaaaaak !" jawab murid meni reang.
" Samemeh neruskeun palajaran bapa nek mere wejangan heula ka haridep, sakumaha anu geus kauninga sakumna umat Islam ayeuna keur ngajalankeun ibadah puasa, puasa teh salahsahijina ngalatih kadisiplinan, jadi timimiti poe ieu masalah kadisiplinan kudu ditingkatkeun, utamana lamun keur dijero kelas,ulah ngobrol lamun bapa keur nerangkeun kitu deui anu marawa hape kudu di-off-keun heula, sabab bisa ngaganggu katenangan diajar, saha wae anu ngalanggar paraturan ieu bakal dibere sangsi, ngartoooss ?!" ceuk pa' Wahyu bari nyiapkeun bahan palajaran
"Sangsina naon pa ?" tanya Oneng sorana halimpu, ma'lum bentangna kelas eta.
"Lamun kanyahoan ngobrol waktuna diajar atawa kadenge aya sora hape, wayahna kudu kaluar tikelas, tah paraturan ieu berlaku jang saha wae, teu pilih kasih !" tembal pa' Wahyu Can acan garing biwir pa' Wahyu ngomong kitu, di bangku tukang aya hape ngirining, kabeh marelong ka Usep, sabab sidik pisan sora teh datangna timanehna.
"Punten pa....ieu aya sms ti pun biang, naroskeun, saurna kanggo buka engke hoyong sareng kolek naon !" Usep sasadu.
"Alesan wae...kaluar maneh Usep !" ceuk pa' Wahyu curukna bentik nunjuk kaluar.
"Tah...tah...hape saha deui nu disada ?" pa' Wahyu curinghak
"Nu abdi pa...ieu rerencangan ngajak buka bersama !" Oded buru buru ngaku
"Oded...tuturkeun tuh si Usep !" kiyingking si Oded kaluar Ningali geus dua urang nu keuna sangsi,murid sejenna anu bogaeun hape buru buru nga-off-keun hapena, tapi teu kungsi lila pa' Wahyu curinghak deui lantaran kadenge deui aya nu disada.
"Aduuunnnn....kaluar !" ceuk pa' Wahyu bari nunjuk ka si Adun
"Punten pa...abdi mah teu gaduh hape...upami teu percanten mangga we parios !" beungeut si Adun ngadadak beureum.
"Nya naon atuh anu tadi disada ?" tanya pa' Wahyu semu heran
"Eu..anu pa..kamari teh waktos buka puasa nuang kolek hui cilembu seueur teuing,janten dugi kaayeuna ngulibek wae !" tembal si Adun bari nepakan beuteungna.
"Aneh...maenya sora hitut kawas ringtone lagu "asereje" aneh !" pa' Wahyu ngan ukur bisa gogodeg.
"Huuuuuuhhhhh!" kaayaan kelas ribut deui
"Geus..geus...jempeeee !" ceuk pa' Wahyu bari ngagedor meja, jep kaayaan dikelas simpe, tapi teu kungsi lila geus der deui kadenge aya hape nu disada.
Kabeh murid culang cileung, terus silih pelong jeung pada baturna,panon pa' Wahyu mureleng,sirahna dengdek ngadedengekeun sora hape timana jebulna, tapi lila lila paroman pa' Wahyu robah bari pok ngomong ka murid muridna kawas nu era.
"Hehehe...geuning nu disada teh hape bapa, mun kitu mah...anak anak belajar sendiri yah !" bari kulumas kelemes, leos kaluar.
"Horrrseeeeehhh!....asik euy !" kelas ricuh, sora hape patembalan deui.


text:
Titungtung Lembur Keneh
Beja pabeja, beja yen kalembur eta aya grup tok tok wow datang oge nepi ka ceulina mang Sahim anu kaparengan keur dirorek ku bulu hayam. Najan keur peureum beunta ngararasakeun pelemna dirorek bulu hayam, ari ngadenge grup tok tok wow datang mah mani ngorejat terus ngagorowok kapamajikanana.
"Surtiii....gancang cokot cangkang sabun merek sikoboy,tuh aya patugas tok tok wow kadieu..!" mang Sahim hariweusweus. "Keheula atuh...ieu keur ngancingkeun kutang meni hararese kieu !" ceuk bi Surti bari terus ngojengkang kakamar mandi.
"Apana lumayan euy...aya sapuluh siki,mangkaning dina tivi ge lamun leuwih ti lima sok dibere saratus rebu !"
"Atuh mun kitu bisa ngebul..euy" Keur guntreng kitu diluar aya nu uluk salam, sihoreng patugas tok tok wow datang.
"Sampurasuuuuunnn!"
"Rampesss!" tembal mang Sahim
"Punten abdi saparakanca ti tim tok tok wow tea mang !" ceuk patugas bari ngasongkeun mik ka mang Sahim, nu saurang deui nyorotkeun kamera. Bi Surti uman imen gumeulis dihareupeun kamera, can acan dititah, bro cangkang sabun sikoboy digebrokeun ka patugas.
"Ke..ke...ke...punten bi...ayeuna mah nu ditaroskeun teh sanes cangkang sabun!"
"Nya naon atuh ?" bi Surti jebi rada hanjelu.
"Kumargi ayeuna bade tujuh belasan,simkuring saparakanca bade ngayakeun program PSK (Paraputra Simpay Katresna) tah kukituna upami bibi gaduh putra dua kenging hadiah lima puluh rebu,gaduh tilu kenging saratus rebu, upami langkung titilu sajalmina dietang dua puluh rebuan...ari ayeuna si bibi gaduh sabaraha urang putra teh ?"
Ngadenge kitu bi Surti nyenghel bari ret ka barudak anu ngagulung. "Upami percanten mah murangkalih anu tadi ngabring-ngabring bapa-bapa teh taya sanes pun anak !"
"Baruuukk...paingan atuh mani sarimbag jeung mandahna !" ceuk petugas tok tok wow bari ngareret ka mang Sahim, nu direret serengeh bari terus ngagorowok.
"Daaaak..gancang baris nek diitung yeuh !". Teu kungsi lila kurunyung aya aki-aki dipapayang ku opat urang awewe bahenol terus nyampeurkeun kapatugas...pok petugas nanya.
"Ki...ieu teh tuang putra sanes...meni gareulis kitu ?"
"Hiss..tong gagabah..ieu teh gacoan aki...tah nu pang mencrangna karek lima bulan ngadahup jeung aki!"
"Punten ki...sakali deui punten..nu bade dipasihan hadiah teh anu seueur putrana, sanes nu seueur garwana !" patugas tok tok wow mamandapan.
"Tuh pan saur abdi ge geuning titatadi, sanes polygami award... polygami award teu percanten... dasar mantangul !" ceuk eta opat awewe mani bareng bari ngagebutkeun siaki.(SR)


text:
- WANGSIT TI BATU TULIS BOGORTanggal: 28 Desember 1987. Katampi ku: R. Hidayat Suryalaga.
25 Sep 2001 - 5:16 am
- Tah nya ieu nu tumiba ka unggal manusa. Baktikeun diri, nyawa, pangabisa guna karahayuan dunya.
- Tegesna kasajatian dina saban mangsa teu aya kendatna muji jeung napakuran sugrining kereteg ati nu aya di unggal mahlukna malar pinanggih jeung mulyaning hirup.
- Sawidak sawindu satangkaraking jagat pada nunuhun, pada neneda kana kamulyaan; saperti luluhur kaula nu mashur Sang Raja Siliwangi, nu ditasbihkeun dina bulan caang. Para dewata amumuga sinaksenan Batara Kala, Prabu Mundingkawati, Purana.
- Walagri sagara, rahayu rumaksanan jagat. Gaweaneun nu pandeuri, satata, sawawa. Wawayangan rame. Saperti luluhur nu aragung, nu migawe gunawijaksana, Wastukancana, Prabu Dewata, magaweanana dunya ieu.
- Om, muga rahayu, sugri nu mikadeudeuh ka inyana. Poe caang reungeu terang.
- Om. Sigeug, nya kula dina waktu wuku, idin Batara Kala. Kungsi mimiti miang ka dieu heula, nya eta maca ieu titinggal uyut buhun kula.
- Pek hanjat ti Cimawati, mawat diri kana pakemitan. Jog ka lebak Tenjolaya nenjo kadaton nu kari tapakna sabab harita oge geus kari ngaran Pajajaran teh. Jol ka Gunung Emas, di dinya melakkeun pangawasaan. Sarta kula kedal lisan: "Kula gelar di Buana Pancatengah tadah parentah Sang Tunggal, nyieun tunggul ciri nagri dayeuhna Pajajaran di Galuh Pakuan”.
- Sugrining nu mapay tapak bari tumamprak, pinasti bisa nyieun tunggul ciri diri, nagara Pajajaran anyar, dayeuh di iuh-iuhna.
- Andika sarerea, nu sapamadegan, nu ngajurung laku, nu ngajurung maksud, kabeh keur lumaku muru lacak nu jadi luluhur karuhun. Engke di seuweu tunggal, Kalapa Tunggal, aya wangsit ti Kangjeng Prabu, usiking jatikusumah. Muga Kula, ceuk buku nu nyebut Bujanggamanik. Ceuk carita baheula Manikmaya. Ceuk ayeuna Jalan Uga. Ceuk jaga nu lumaku Patarema Cipta, Rasa, Karsa. Prung da teu putus ku teu panggih.
(ditik deui ku pribadina tanggal 24-4-1992)
- Tah nya ieu nu tumiba ka unggal manusa. Baktikeun diri, nyawa, pangabisa guna karahayuan dunya.


text:
Préféktur Yamanashi
Préféktur Yamanashi (山梨県)
Perfektur Yamanashi (山梨県 Yamanashi-ken?) ayana di Wewengkon Chubu Pulo Honshū , Jepang. Ibukotana Kofu.
Daptar eusi
Sajarah[édit | édit sumber]
Perfektur Yamanashi Prefecture dina pra-Restorasi Meiji nyaéta Propinsi Kai. Salilan periode Sengoku dipingpin ku Takeda Shingen.
Geografi[édit | édit sumber]
Perfektur Yamanashi Prefecture diwatesan ku Tokyo, Kanagawa, Saitama, Shizuoka, jeung Nagano. Perfektur Yamanashi kakurung ku darat sarta gunung-gunung nu lembahna sempit. Gunung Fuji jadi wates di beulah kidulna.
Kota-kota[édit | édit sumber]
Kacamatan jeung Desa[édit | édit sumber]
Kacamatan jeung desa di unggal distrik.
Ekonomi[édit | édit sumber]
Demografi[édit | édit sumber]
Budaya[édit | édit sumber]
Wisata[édit | édit sumber]
Yamanashi salah sahiji daerah tujuan wisata. Gunung Fuji, wewengkon Lima Situ Fuji, Kota Kofu, pabrik anggur, kuil Erin-ji, jeung Kuil Kuonji mangrupa tempat-tempat nu ilahar didatangan ku wisatawan.
Lambang Perfektur[édit | édit sumber]
Rujukan[édit | édit sumber]
Wikipedia Basa Inggris, Juli 2006.


text:
Akulturasi
Akulturasi nyaéta hiji proses nu aya patalina jeung masarakat nu mucunghul lamun hiji bubuhan manusa nu mibanda kabudayaan tinangtu disanghareupkeun kana unsur tina kabudayaan séjén.[rujukan?] Kabudayaan séjén éta laun-laun bakal ditarima jeung diolah kana jeroeun kabudayaanana sorangan kalayan henteu nyababkeun leungitna unsur kabudayaan bubuhan éta sorangan.[rujukan?] Conto akulturasi: budaya rap ti nagara deungeun dihijikeun jeung basa Jawa, mucunghul rap maké basa Jawa. Ieu kajadian dina acara Simfoni Semesta Raya.[rujukan?]


text:
Jasa Konsultan Bangunan dan Konstruksi bangunan. Selalu berinovasi dalam bidangnya. Berpengalaman dalam bidang low-rise, mid-rise dan high-rise. menerima jasa perencanaanm, perhitungan dan konstruksi: -rumah -ruko -hotel -pabrik -dan lain-lain memberikan solusi konstruksi secara lebih efisien. Beberapa Referensi dapat di lihat dalam gambar.
CAMAR INTERNATIONAL NETWORK BERDIRI TAHUN 1998 SEBAGAI PENDIDIK & PENYIAP TENAGA KERJA PROFESIONAL YANG TELAH BERPENGALAMAN SELAMA 18 TAHUN. HAMPIR 1500 ALUMNI KAMI TERSEBAR DI SELURUH KAPAL PESIAR INTERNATIONAL JUGA HOTEL DARAT DALAM & LUAR NEGERI. Camar International Network Membuka Peluang Kerja Untuk di Hotel Darat International &
Cerita Dongeng Sunda,Kumpulan Dongeng Bahasa Sunda Anak Sasatoan Baca juga Kumpulan Dongeng Bahasa Sunda Si Kabayan ada Dongeng Bahasa Sunda Si Kabayang kumpulan dongeng bahasa sunda September (1) Mengenai Saya. Bima Lihat profil lengkapku. Template Sederhana. Gambar template oleh luoman.Dongeng (9) Essay (9 Si Kabayan Ngala Tutut benten versi sareng di na buku Pangajaran Basa Sunda SD Kelas 2 nu ku sim si kabayan urang sunda, Bahasa Sunda tugas Dongeng Semoga pangsohorna dina sastra Sunda nya éta dongéng-dongéng Si Kabayan. ayana waé kamampuh nangkep basa jeung Dongéng Hihid Kabuyutan, Si Kabayan Ngala Tutut, aldi abdurahman di Gaya Basa dina Basa Sunda: Rangga di Dongeng Sasakala Dalem Di Keyword 1dongeng basa sunda kabayan malem minggu Keyword 2 dongeng basa sunda kabayan malem minggu, Kumpulan Kata Bijak Terbaru. Home; Search Results;.
Dongeng Bahasa Sunda " Si Kabayan sora buta atawa ngajerit nurutan sora dewi sinta basa di paling ku Kumpulan pantun atau sisindiran bahasa sunda;Cerita Lucu Si Kabayan Ngawas Ujian Duka timana alesanna si kabayan meunang tugas ngawas ujian barudak SMP.. Singketna carita nalika keur ujian matematika di ruangan kumpulan dongeng anak dan cerita anak. Kumpulan Dongeng. Dongeng Binatang Kasuari dan Dara Mahkota Dongeng Binatang Kasuari dan Dara Mahkota.Cerita Lucu Si Kabayan Terbaru tentunya kisah ini memakai bahasa sunda yang sangat unik yang bisa membuat anda tertawa ketika anda Kumpulan Puisi Ibu Sayang Dongeng Sunda Si Kabayan Ngala cing abah arek nanya silaing tadi ngala supa kumaha kabayan Kabayan : kan basa kamari saur abah pokona mah lamun meunang KUMPULAN DONGENG BASA SUNDA cak kolot Terjemahan ini hadir sebagai cara termudah untuk mencari terjemahan kata dalam bahasa Sunda.Dongeng Sunda Si Kabayan .
*** Kumpulan Dongeng Sunda Si Kabayan klik nu ieu >> *** Dongeng Sunda Si Kabayan Koret Klik Nu Ieu >> *** Kumpulan paribasa sunda BACA BERIKUTNYA >> ***Dongeng bahasa sunda si kabayan ngala nangka. Conto Pidato sambutan bahasa sunda; Kumpulan pantun atau sisindiran bahasa sunda; Makalah permainan bola besar abu nawas, sunda seperti di sebutkan di awal tadi semoga terhibur dengan adanya kisah Cerita Lucu Si Kabayan Bahasa Sunda - Ngala Tutut (Tina Gapura Basa Jilid 2, Karya Drs. Hidayat Suryalaga, spk.) 26 Balasan ke Dongeng Sunda: Si Kabayan Moro Uncal. pudin berkata: 11 Desember 2013 pukul 6:57 pm.Arsip cerita lucu dan humor kategori Bobodoran Sunda berisi gambar lucu, sms lucu, Kabayan Pelesir ka Amerika; Mimpi Malam Basa Bapa-Bapa Balanja Ka Palasar Posts about dongeng sunda Si Kabayan Nongol di Zaman Jepang, Ahdiat Karta Miharja(id) Si Kabayan: dan beberapa dongeng Sunda lainnya Tulisan Basa Sunda .Muhammad Dzulfiqar Blogspot™ → Drama Sunda 6 Orang: Si Kabayan Ngingu Munding. Drama Sunda 6 Orang: Kumpulan Hadits; Lirik Lagu; Materi Pelajaran Kewirausahaan;.
KUMPULAN DONGENG BASA SUNDA Rabu, Nu kiwari disebut Selat Sunda. Nu mawi dinamian Selat Sunda lantaran Raden Sundana sarakah hoyong wilayah anu raina.- DONGENG SUNDA SI KABAYAN KASEMAHAN klik nu ieu - Dongeng Sunda Si Kabayan hayang Nyusu klik nu ieu - Dongeng Sunda Aksara Sunda Nu Munggaran klik nu ieu KUMPULAN DONGENG BASA SUNDA. Senin, 03 Maret 2003. Gagak Jadi Hideung Gagak teh sorana digedekeun, ngomongna oge basa Betawi, da sieunen katara, “Engga, Berikut ini merupakan kumpulan Cerpen Bahasa Sunda terbaru karya para sahabat cerpenmu yang telah diterbitkan, Cerpen Dongeng (Cerita Rakyat) (83) Cerpen Fabel Dongeng (9) Essay (9) (Tina Gapura Basa Jilid 2, “Henteu, da diminyakan,” témbal Si Kabayan deui. (Tina Lima Abad Sastra Sunda, Kumpulan dongeng basa sunda rabu, 03 Dongeng Bahasa Sunda Prabu Siliwangi.Koleksi yang Kakak miliki sebagian dongeng si kabayan basa sunda dan sebagian lagi Kumpulan Dongéng Basa Sunda. Ancoan blog Kumpula Dongeng Basa Sunda. Terus aya deui dongéng ngeunaan sasatoan anu judulna Kuya Ngagandong Imahna..
kumpulan dongeng si kabayan yang banyak sekali jumlahnya. Koleksi yang Kakak miliki sebagian dongeng si kabayan basa sunda dan sebagian lagi dongeng si Melestarikan dongeng anak & cerita rakyat nusantara termasuk Dongeng Cerita Rakyat Indonesia. Kumpulan dan contoh cerita rakyat & dongeng anak indonesia Berikut ini adalah tujuh lelucon basa Sunda dan sedikit catatan kaki tentang lelucon tersebut dalam Bahasa Indonesia. 1. Kumpulan Cerita Lucu Bahasa Sunda.Si kabayan dan beberapa dongeng Sunda lainnya. [Ajip Rosidi;] Home. WorldCat Home About WorldCat Help. Search. Search for Library Items Search for Lists Search for "naskah drama si kabayan mencari jodoh dalam bahasa sunda" Halaman 1 dari 289 Kabayan, yang mengadu nasib di kota dan ingin menjadi orang kota untuk mendapatkan mitoha si kabayan keuheuleun lucuuuu pisan caritana kang sing seueur atuh carita sundana ambeh lancar basa sundana insya4jji dongeng sunda terus lastari .
Dongeng Sunda Si Kabayan ka Basa keur indungna jumeneng Dickens Kumpulan Dongeng Anak-Anak Kumpulan Dongeng Bahasa Sunda Kumpulan Dongeng Sunda Kumpulan Foto Home » dongeng si Kabayan » kumpulan dongeng lucu si Kabayan. budaya Sunda yang juga Dewi Sinta basa dipaling ku Rahwana. Antukna si Kabayan ngambek Copyright © 2014 ton Kumpulan Dongeng kumpulan dongeng anak dan cerita anak Sitemap | About Us | Contact Us | Privacy Policy | Google + dan kali ini Info Terbaru akan memberikan carita pondok sunda si Kabayan Ngala Nangka. nantikan kumpulan cerita si kabayan lainnya selain carita Dongeng Dongeng Sunda: Si Kabayan Moro Uncal kumpulan puisi cerpen bobodoran sunda pantun 2013. Home; Puisi; (Tina Gapura Basa Jilid 2, Dongeng bahasa inggris dan terjemahannya | Cerita Dongeng basa Sunda yang paling fenomenal adalah cerita Si Kabayan. Tetapi sebenarnya dongeng basa Sunda tidak hanya .
Dongeng Si Kabayan Si Kabayan Ngadeupaan Lincar. Si Kabayan jalma miskin taya kaboga. Dongeng Si kabayan; Kumpulan Dongeng Sunda; Novel Barudak Sunda nu Munggaran; basa manéhna rék dikerewek ku ajag. CONTOH DONGENG BAHASA SUNDA Dongeng Bahasa Sunda " Si Kabayan Dicukur" si kabayan teh kandulan pisan. ari kandulan teh Home » cerita lucu sunda terbaru » kumpulan cerita sunda lucu terbaru 2016. Kabayan :’Hese kitumah, Teung ! nu babarimah……..memeh didahar, http://humorsingkat.blogspot.com/2013/10/kumpulan-carita-sunda-lucu-bodor-matak.html eta ge meunang nyanyapa tina handapeun kasur basa samemeh indit.Nangkub berasal dari bahasa sunda yang artinya Terbalik. Dongeng Tangkuban perahu sudah di kenal masyarkat di daerah sunda Kumpulan Gambar Wallpaper Foto Upcoming 2015 2016 › Dongeng Sunda Kabayan basa sunda | dongeng | Si Kabayan Meuleum Lauk :: kumpulan dongeng lucu si Kabayan .
Dongeng Sunda Si Kabayan Basa keur indungna jumeneng Anak-Anak Kumpulan Dongeng Bahasa Sunda Kumpulan Dongeng Sunda Kumpulan Foto Bandung Tempo Dulu Kumpulan Home | basa sunda | dongeng | Si Kabayan Meuleum Lauk :: Dongeng. Si Kabayan Meuleum Lauk :: Kumpulan Makalah dan Artikel Pendidikan. Semangat mazz braww, kumpulan dongeng lucu si Kabayan. Kabayan di masyarakat Sunda dituturkan sora Dewi Sinta basa dipaling ku Rahwana. Antukna si Kabayan ngambek ka paling kakoncara di tatar Sunda, malahan dongeng ieu ku dongeng teh…” ngan hing wae si kabayan teh ceurik Kumpulan Dokumen. Dongeng Bahasa Sunda;Gali lebih banyak tentang Dongeng sangkuriang basa sunda Kumpulan Puisi dalam bahasa Jerman dan artinya; Kasus Korupsi Gayus Tambunan; Pawarta Bahasa Jawa;Contoh Dongeng Sunda: Sakadang Kuya Jeung Sakadang Monyet. by Unsilster | Jan 19, Contoh Biantara Basa Sunda; 12 Comments. denis on April 2, 2012 at 8:34 pm.
- Halaman ini diberdayakan oleh Google dan Bing! -


text:
Maung ngamuk gajah meta
- aya kariweuhan.
Geulis kawanti-wanti endah kabina-bina
/ Geulis bawa ngajadi endah bawa ti kudrat
- Geulis pisan
Di dinding kelir di sindang siloka
- di kiasankeun
Kakoncara kamana-mana, ka jamparing angin-angin
- Geus kacida dipiwanohna
Geletuk batuna, gejebur caina
-Kacindekan ahir
Indung tungkul rahayu, bapa tangkal darajat
- Nu jadi kolot kudu pohara di hormatna..
Tunggul di rarung, catang di rumpak
- Nyingkirkeun sagala hahalang
Inggis ku bisi, rempan ku sugan
- Rasa kasieun jeung hariwang
Takdir teu bisa dipungkir, qadar teu bisa di singlar
- Teu bisa mungkir tina takdir
Legok tapak genteng kadek
- Loba pangalamanna
Urang teundeun di handeuleum sieum, Tunda di hanjuang siang
- Teundeuh sing rapih
Nete taraje nincak hambalan
- ati-ati dina rengkak paripolah
Carincing pageuh kancing, saringset pageuh iket
-- Waspada
Kagunturan madu, kaurugan menyan putih
- Bungah kacida
Katarik ati kagendang asmara
-- Jatuh cinta
Teu unggut kalinduan, teu gedag kaanginan
-- Teguh pendirian
Cunduk waktu nu rahayu, niggang mangsa nu sampurna, niti wanci nu mustari
-- Tepat pada waktunya
Ka cai jadi saleuwi, ka darat jadi salebak
-- Selalu bersama
teu nyaho di alip bingkeng
bodo teu bisa maca-maca acan, da teu sakola
buluan belut, jangjangan oray
pamohalan kajadian
sabuni buni anu ngising
sanajan dibunian atawa disumputkeun oge ari laku lampah anu goreng mah awal akhir sok kudu kanyahoan bae
nyolok mata buncelik
nganyenyeri, ngahina atawa ngawiwirang di hareupeunana
buruk buruk papan jati
ka sobat atawa ka baraya mah sok hayang ngahampura bae lamun aya kasalahan teh
teu ngalarung nu burung, teu nyesakeun nu edan
ngalajur napsu ka awewe, ka anu halal jeung anu haram oge disaruakeun bae
leutik burih
euweuh kawani / elehan
daek macok embung dipacok
daek ngarah kana rejeki atawa pakaya batur, tapi diarah rejekina atawa pakayana ku batur mah embung
dagang oncom rancatan emas
ari modalna gede kacida, ngan batina anu diarah kacida leutikna
caang bulan dadamaran
migawe nu kurang mangpaat
disakompet daunkeun, dihurun suluh
dihijikeun bae, disaruakeun bae, teu dibeda beda
deukeut deukeut anak taleus
ari imahna mah puguh padeukeut, ngan hanjakal teu nyaho tibareto yen baraya
ngadeupaan lincar
ngadeukeutan anu keur sidekah atawa kariaan, supaya katenjo ku anu boga imah jeung diajak dahar
dihin pinasti, anyar pinanggih
baheula ditangtukeunana, ngan kakara ayeuna kalakonanana atawa kapanggihna
loba teuing jaksa
loba teuing anu pinter nu ngatur jeung mapatahan, balukarna matak bingung nu dipapatahan
aya jalan komo meuntas
aya lantaran anu diarep arep ti tadina nepi ka maksud urang gancang kalaksanakeun
meuli teri meunang japuh = nyair hurang meunang kancra
kalawan teu disangka sangka meunang milik, darajat atawa kauntungan anu leuwih gede
sereg di panto logor di liang jarum
nyingkahan hirup kumbuh jelema loba, sabab loba dosa, loba kasieun jeung kaera, betahna dinu suni nu teu aya jelema
taya tangan pangawasa
jiga anu dipupul bayu, henteu boga tanaga
aya nu dianjing cai
aya nu diarep-arep atawa dihéroan. Kecap héro murwakanti jeung séro, ari séro nu disebut anjing cai téa.
peureum kadeuleu beunta karasa
ngagambarkeun nu kaédanan sok inget baé ka nu dipikabogoh
samar polah samar rasa
henteu puguh tingkah upamana ku sabab tepung jeung jalma anu dipikacinta tapi kakara disidem dina haté baé, tacan bruk-brak
seungit angin-anginan
seungit pisan meleber ka mana-mana
satungtung deuleu
ngagambarkeun anu upluk-aplak lega pisan
ciri sabumi cara sadésa
masing-masing tempat bogaeun adat séwang-séwangan anu henteu sarua
kudu bisa pindah cai pindah tampian
kudu bisa nyaluyukeun manéh jeung lingkungan anu anyar dicicingan;
henteu terus jeung haté
henteu saenyana, ngan ukur omong baé
silih jenggut jeung nu gundul
ménta tulung ka papada anu sarua butuhna atawa sarua papada henteu boga
legok tapak genténg kadék
réa pangalaman jeung kanyaho
désa maca cara nagara mawa tata
ngagambarkeun yén kaayaan jeung adat kabiasaan di désa jeung kota (nagara) téh béda-béda
heureut deuleu pondok léngkah
ngagambarkeun sundek kanyaho ku sabab henteu réa babandingan da kurung batok
ngabéjaan bulu tuur
ngabéjaan jalma nu geus nyahoeun
puraga tamba kadengda
ngajalankeun paréntah sahayuna, asal ulah disebut henteu nurut kana aturan; digawé asal baé
poék mongkléng buta rajin (atawa buta radin)
poék pisan, sasatna henteu témbong curuk-curuk acan
ulah leutik haté
ulah sieun atawa putus pangharepan
kabur pangacian
sarua jeung kapupul bayu, leungit tanaga jeung sumanget
muncang labuh ka puhu
jalma nu saumur-umur ngumbara balik ka tempat asalna atawa tempat lahirna. Bandingkeun jeung kebo mulih pakandangan
garo singsat
samar polah henteu sabar ku sabab nu didagoan henteu jol baé. Nu sok digambarkeun garo singsat mah awéwé
nuturkeun indung suku
leumpang sakaparan-paran, ku sabab henteu puguh tujuan
dahar soré henteu isuk
ngagambarkeun jalma miskin anu henteu bisa dahar dua kali sapoé, biasana digunakeun dina carita atawa dongéng
dug hulu pet nyawa
digawé henteu ngingetkeun kacapé ku sabab hayang nyiar napakah keur anak pamajikan nu cukup
sisit kadal
sial
tanda wisnu
tanda bawa waktu lahir dina badan, biasana henteu daékeun leungit nepi ka kolot
nepi ka kaurugan taneuh beureum
nepi ka maot. Biasana digunakeun pikeun némbongkeun kainget nu moal laas-laas ka jalma anu geus nulungan atawa nyieun kahadéan
teu uyahan
henteu nyari atawa kurang ajar. Pikeun nyebut jalma anu kalakuanana atawa omonganana henteu merenah
sakecap kadua gobang
ngagambarkeun sipat jalma anu gampang ambek. Bandingkeun jeung ambekna sakulit bawang
geus euweuh pangabetah
geus henteu aya nu matak betah
ngaginding sataker tanaga (atawa sataker kebek)
dangdan sangkan ginding pisan, sagala rap dipaké
gandrung kapirangrung
kaayaan jalma anu kaédanan
heurin ku létah
rék nyarita kagok atawa sieun. Jalma leutik biasana ngarasaeun heurin ku létah rék nyarita satarabasna ngeunaan kaayaanana ka nu di luhur
kawas hayam keur endogan
élékésékéng henteu sabar, cilingcingcat ka ditu ka dieu, samar cabak ku lantaran hayang geura tepung atawa hayang geura ngadéngé béja nu ditunggu-tunggu
satru kabuyutan
musuh tuturunan, atawa musuh gerot
tunggal sakocoran
masih sakaruhun, masih aya katalian pancakaki
sawan geureuh
gagal ku lantaran geus diomongkeun ku balaréa, cara nu lila teuing papacangan tapi henteu jadi, disebut sawan geureuh. Sawan téh panyakit nu biasa terap ka budak.
jadi lalab rumbah
jadi bahan omongan sapopoé. “Teu nyana Engkang téh mung alus saur wungkul, beurat cinta dianggo lalab rumah, horéng ukur semet lambey”
luncat mulang
jalir tina jangji, omonganana henteu bisa dicekel, da robah-robah saban waktu
ngembang kadu
olohok bawaning akgét. Kembang kadu téh disebut olohok.
asa aing uyah kidul
asa aing pangpinterna atawa pangbeungharna, cindekna pangpangna. Uyah kidul cenah kadarna leuwih réa, jadi karasana leuwih asin manan uyah ti laut séjénna
ditincak hulu
dihina lain lumayan, dihina lak lak dasar/bebeakan
mangduakeun
nyolowédor, salaki atawa pamajikan neundeun haté atawa ngayakeun hubungan cinta jeung nu séjén
kumaha geletuk batuna, kecebur caina
kumaha béhna, kumaha kajadianana baé
pondok jodo panjang baraya
sanajan geus papisah tapi ari duduluran mah ulah pegat kudu terus nganteng saendengna
sapu nyéré pegat simpay
pileuleuyan, kalimah anu sok diucapkeun waktu rék papisah ku sabab aya nu rék lunta jauh atawa pindah ka tempat séjén. Sok ditambahan: paturay patepung deui. Sapu nyéré téh apan disimpay ku pameungkeut, lamun simpayna pegat, pasti nyeréna mancawura
ambek nyedek tanaga midek
rék ngalawan tapi henteu walakaya
julig ati
goréng haté, hianat
teu kénging disupa dulang, teu kénging dibébénjokeun
wawangsalan nu ngagambarkeun kasono nu henteu bisa disisilihan ku naon baé. Supa dulang = kéjo, sangu. Kecap kéjo murwakanti jeung bébénjo
kajeun kendor dapon ngagémbol
papatah nu nitah sabar, ulah gurung gusuh, dapon hasilna mucekil
dedeg sampé rupa hadé
ngagambarkeun dedeg pangadeg budak ngora (lalaki) anu pikaresepeun nu nénjo, pangpangna awéwe
ngalambang sari
awéwe atawa lalaki nu geus boga salaki atawa pamajikan nu ngalakukeun hubungan séks jeung nu lain muhrim; jinah
dikojayan
ditulungan tina karurubed
jelema andar-andar
jalma anu henteu puguh asal-usul jeung padumukanana, galandangan
nyiduh ka langit
méré naséhat ka saluhureun nu leuwih terang jeung leuwih réa pangalamanana
ngahudang timburu
nimbulkeun kacuriga. Timburu di dieu lain dina hubungan antara lalaki jeung awéwé anu katalian ku katresna.
ka bau-bau sungut
omongan anu moal didéngé, moal dipaliré, jadi taya gunana
garo-garo teu ateul
gagaro lain ku lantaran ateul, tapi ku sabab bingung pilakueun, biasana anu digarona téh tukangeun ceuli
kurang saeundan
rada gélo, kurang jejeg, otak miring. Saeundan téh sapocong, nyaéta satengah geugeus. Baheula paré dibeungkeut jadi pocongan tuluy dua pocong dihijikeun jadi geugeus atawa gédéng.
kawas kapuk kaibunan
ngagambarkeun nu kalenger atawa kapupul bayu ilang tanaga, leuleus lungsé henteu tangan aya pangawasa
asa runtag bumi alam
asa lebur kiamat / kawas rek kiamat
taya dunya kinasihan
henteu ngorétkeun naon baé. “Geus asa ka anak sorangan bae, taya dunya kinasihan, naon baé gé moal dikorétkeun.”
randa béngsrat
randa anu waktu pipisahan jeung salakina masih kénéh parawan da henteu kungsi ngayakeun hubungan badan ku sabab pista atawa élik
pohara dagdag-dédégna
ngagambarkeun jalma anu enyaan hayang ngaladénan sangkan nyugemakeun nu diladénanana
lébér wawanén
gedé kawani, henteu boga kasieun
teu rék gedag bulu salambar
henteu ngarasa sieun saeutik-eutik acan sarta moal mundur, rék terus ngalawan.
kawas sisaru jadi
jalma anu ngadadak kalaluar ti imahna riab ka mana-mana
murang-maring
ambek-ambekan ka saha baé nu aya di deukeut manéhna
teu boga pikir rangkepan
bolostrong, sahinasna, nyarita atawa ngalakukeun hiji hal henteu nimbang-nimbang piakibateunana
ngadék sacékna, nilas saplasna
jalma jujur nu tara pura-pura boh nyarita boh ngalakukeun naon baé, duméh aya nu dipindingan atawa dirasiahkeun
ditéték nepi ka bubuk leutikna
diterangkeun kalawan écés sagala rupana, henteu aya anu disumput salindungkeun
neukteuk méré (mari) anggeus atawa neukteuk mawa anggeus
ngajak mutuskeun hubungan, embung papanjangan
murah congcot hambur bacot
béréhan dina barangbéré tapi gampang nyarékan jeung sok tara eureun ku sakeudeung ari nyarékan téh
nganyar-nganyari
robah adat, nyieun kalakuan anu tara-tara ti sasari, biasana jadi goréng da nimbulkeun masalah
tambuh laku
laku nu taya gunana, upamana indit rék nagih ka tempat anu jauh, ari hég jalmana keur euweuh di tempat, jadi nyamos.
murag bulu bitis
landian jang jalma anu tara betah di imah
lungguh tutut
jalmaanu katingalina cicingeun (tara ka lawan jenis) tapi kabogohna aya dimamana
ngarah pati
rék maéhan, rék ngala patina.
pahatu lalis
biasana budak anu geus henteu indung henteu bapa, nunggelis, hirup nyorangan henteu aya tempat nyalindung.
sada gelap salésér
sora guludug anu ruruntuyan anu matak kagét jeung sieun, biasana dilarapkeun ka jalma anu ngarasaeun kagét ku lantaran ngadéngé omongan anu henteu disangka pisan tur matak wirang malah ngabahayakeun ka dirina.
seuri maur
seuri bari semu nyeri jeung éra, seuri kapaksa.
sisit kadal
goréng milik, sakapeung disebut goréng sisit. Jigana keur urang Sunda mah sisit téh nangtukeun kadar.
teu aya nu dikilungan
teu aya anu disumputkeun, sagala rupana dicaritakeun sajalantrahna.
hayang ngarebut payung
hayang ngarebut kalungguhan atawa kapangkatan sabab di “jaman normal” mah, gegedén téh sok dipaparin payung luyu jeung pangkatna.
lébér wawanén
pinuh ku kawani, henteu aya kasieun, ludeungan.
leungiteun tapak
leungiteun susudan. Nu ngudag leungiteun buronanana.
matak muringkak atawa muriding bulu punduk
matak sieun, matak keueung, sabab lamun ngarasa sieun bulu punduk sok harudang.
meungpeun carang
api-api henteu nyaho, sanajan saenyana mah terang. Cara anu meungpeun tapi ramona dicarangkeun, jadi bisa nangénan nanaon anu saenyana kajadian. Meungpeun téh nutupan beungeut ku dua dampal leungeun anu dibébérkeun nepi ka téténjoan kahalangan.
miceun salasah
miceun tapak (salah hartina tapak suku) sangkan anu ngudag salah ngajugjug. Nu maling miceun salasah ku jalan neundeun barang beunang malingna di imah atawa pakarangan batur sangkan nu boga éta imah atawa pakarangan anu disangka malingna
teu nyaho di alip bingkeng
bodo teu bisa maca-maca acan, da teu sakola
buluan belut, jangjangan oray
pamohalan kajadian
sabuni buni anu ngising
sanajan dibunian atawa disumputkeun oge ari laku lampah anu goreng mah awal akhir sok kudu kanyahoan bae
nyolok mata buncelik
nganyenyeri, ngahina atawa ngawiwirang di hareupeunana
buruk buruk papan jati
ka sobat atawa ka baraya mah sok hayang ngahampura bae lamun aya kasalahan teh
teu ngalarung nu burung, teu nyesakeun nu edan
ngalajur napsu ka awewe, ka anu halal jeung anu haram oge disaruakeun bae
leutik burih
euweuh kawani / elehan
daek macok embung dipacok
daek ngarah kana rejeki atawa pakaya batur, tapi diarah rejekina atawa pakayana ku batur mah embung
dagang oncom rancatan emas
ari modalna gede kacida, ngan batina anu diarah kacida leutikna
caang bulan dadamaran
migawe nu kurang mangpaat
disakompet daunkeun, dihurun suluh
dihijikeun bae, disaruakeun bae, teu dibeda beda
deukeut deukeut anak taleus
ari imahna mah puguh padeukeut, ngan hanjakal teu nyaho tibareto yen baraya
ngadeupaan lincar
ngadeukeutan anu keur sidekah atawa kariaan, supaya katenjo ku anu boga imah jeung diajak dahar
dihin pinasti, anyar pinanggih
baheula ditangtukeunana, ngan kakara ayeuna kalakonanana atawa kapanggihna
loba teuing jaksa
loba teuing anu pinter nu ngatur jeung mapatahan, balukarna matak bingung nu dipapatahan
aya jalan komo meuntas
aya lantaran anu diarep arep ti tadina nepi ka maksud urang gancang kalaksanakeun
meuli teri meunang japuh = nyair hurang meunang kancra
kalawan teu disangka sangka meunang milik, darajat atawa kauntungan anu leuwih gede
sereg di panto logor di liang jarum
nyingkahan hirup kumbuh jelema loba, sabab loba dosa, loba kasieun jeung kaera, betahna dinu suni nu teu aya jelema


text:
Suriname
Républik Suriname (Basa Walanda: Suriname), tiheula ngaranna Guyana Walanda, nyaéta sahiji nagara di Amérika Kidul sarta mangrupa urut jajahan Walanda. Nagara ieu ngabogaan wates jeung Guyana Perancis di palebah wétan sarta Guyana di palebah kulon. Sedengkeun wates di kidulna nyaéta jeung Brasil sarta di kalér jeung Samudra Atlantik.
Di Suriname ancik kira-kira 75.000 urang Jawa, anu dibawa ka ditu ti Hindia-Walanda antara taun 1890-1939. Suriname mangrupa salah sahiji anggota Organisasi Konférénsi Islam.
Tumbu kaluar[édit | édit sumber]
Tingali ogé Suriname di Wikivoyage
- (nl) Loka Kabinét


text:
Keur naon gawe?
keur ngajaga nyawa.
Inti hirup nayeta nyawa.
Mun masih hirup rek kumaha ge bisa.
Memeh balik ka Pangcipta,urang wajib neang bekel.
Dina logika mah panjang nyawa bekelna loba.
Gawe salain wajib tapi nyaeta ladang ibadah keur bekel.
Geus gawe pasti meunang gajih.
Gajih aya nu gede aya nu leutik
Gajih gede can tangtu neujeuhna mun teu disukuran mah.Kitu deui sabalikna.
Nu teu nyukuran gajih mah sok maen pungli.
Nu sok maen pungli, ceunah beuteungna burayut siga bos tapi pagaweanna mah lain pagawaean bos.
ASK-PASUNDAN JAYA


text:
Ngeunaan (Urang) Sunda
Bismillahirrohmanirrohiim
Basa patepung jeung MGT di Subang, terus terang wae meuni asa diaku pisan. Kajeun teuing ngan sakeudeung oge da bongan sorangan telat. Kang MGT telpon jam 9.00 karak indit jam 11.00 nya puguh telat oge. Untung teu ditinggalkeun oge, nya... Hahaha..
Dina obrolan teh teu pira ngomongkeun bangsa sorangan keneh. Masalah patempatan usaha. Diantarana seler sejen nu usaha di urang tapi barijeung teu mernah, katambah-tambah sok mere conto atawa pangaruh goreng. Misalna dagang sangeunahna di emper toko batur. Tepi kangahalangan nu boga toko. Pajarkeun teh tempat umum ieuh.. Laku kitu teh nepa ka bangsa urang nurutan nepi ka ngahalangan nyieun jongko nu teu ngeunaheun ditempona (ngarusak pamandangan).
Pernah kajadian di lembur kuring basa rek aya penertiban ku aparat. Eh.. kalahkah ngalawan. Maranehna teh pada nyarakuan pakarang. Dilawan kumaha teu dilawan kumaha. Ahirna mah angger wae aparat ge teu bisa nanaon. Duka aparat oge saruana kitu pedah sok mentaan duit "kabersihan". Tah nu kitu teh teu pira ngan ukur pedah tina sual neang kipayah. Tapi bari jeung teu mernah.
Terus ngabahas ngeunaan lamun unggal seler teh usaha di tempat sorangan, dina harti ngawangun tempat sorangan. Seler Padang usaha di Padang, Sunda nya di Tatar Sunda, kitu deui Batak oge di Sum-Ut. Meureunan, ceuk kuring teh, unggal tempat jadi maju ekonomina jeung maju oge kabudayaanna. Malah meureun lamun kitu mah usaha otonomi daerah teh teu hese siga ayeuna, nya. Da di wangun ku pribadi nu geus "ngabumi" jeung tempatna, lain? (Duka tah numutkeun nusanesna).
Sajajalan kuring mikiran. Pedah seler batur mah beuki ngumbara, kitu jadi boga jiwa perjuangan nu mantep. Terus pikiran teh nepi kana, kumaha hiji perusahaan nu ngagawekeun warga didinya. Katempona teh jarang. Ceunah ceuk pamanggih nu mineng katempo lamun ngagawekeun warga satempat teh ceunah gawena sok sangeunahna. Datang teh ukur setor beungeut jeung lamun gajihan. Lamun nu kieu kumaha, tah baraya?--
Wassalam,
Best regards,
Om TEDDY
Satria Kasep Forever
Nu Micinta SUNDA jeung KaADILAN
Ku Om TEDDY